U BiH još 8.050 sumnjivih i 917 potvrđenih minskih polja – mojKontakt portal – Radio Televizija Kontakt\nU BiH, 24 godine nakon rata ima još 8.050 sumnjivih opasnih područja, površine 995,87 kilometara kvadratnih, te 917 potvrđenih opasnih područja površine 22,14 kilometara kvadratnih, navedeno je u izvještaju Centra za uklanjanje mina u BiH.\nDirektor Centra Saša Obradović predstaviće ove podatke učesnicima 4. Revizione konferencije “Svijet bez mina”, koja je u Oslu počela u ponedjeljak 25. novembra, traje do petka, 29. novembra, a održava se povodom obilježavanja 20 godina od stupanja na snagu Konvencije o zabrani proizvodnje, upotrebe, skladištenja i transfera protivpješadijskih mina.\nU delegaciji BiH je, osim Obradovića, i ambasador BiH u Norveškoj Nedim Makarević, saopšteno je iz Centra za uklanjanje mina u BiH.\nIz Centra navode da je BiH u potpunosti angažovana i posvećena poboljšanju efikasnosti i djelotvornosti terenskih aktivnosti, s ciljem isšunjavanja obaveza iz Konvencije.\n“BiH je u posljednjih pet godina uspjela da oslobodi ukupno 158,5 kilometara kvadratnih, pri čemu je uništeno 8.992 mina i 9.992 ostalih eksplozivnih ostataka rata”, navedeno je u izvještaju.\nU saopštenju je istaknuto da je zahvaljujući kontinuiranoj edukaciji o opasnostima od mina i obilježavanju aktivnosti, broj civilnih žrtava u BiH stalno smanjuje, jer su ljudi više informisani i edukovani o opasnosti od mina i neeksplodiranih ubojitih sredstava, kao i kako izbjeći potencijalni rizik.\n“BiH intenzivno radi i na pružanju što adekvatnije pomoći preživjelima od mina, budući da je zemlja i dalje suočena sa ozbiljnim izazovima medicinskih i rehabilitacionih ustanova, kao i sa socijalno-ekonomskom reintegracijom žrtava od mina i tako ostaje posvećena jačanju brige, rehabilitaciji i ublažavanju patnje žrtava od mina”, navedeno je u saopštenju.\nIz Centra su navela da su se u BiH u ovoj godini dogodile dvije deminerske nesreće, tri deminera su povrijeđena i evidentriana su dva smrtna slučaja.\n“U proteklom periodu BiH je primila različite vrste pomoći i saradnje koje dolaze od velikih donatorskih zajednica”, podsjetili su iz Centra za uklanjanje mina u BiH.\nKonferencija u Oslu je formalni diplomatski sastanak 164 zemlje potpisnice Konvencije o zabrani proizvodnje, upotrebe, skladištenja i transfera protivpješadijskih mina, koji predstavlja priliku da sve zemlje članice Konvencije razgovaraju o rezultatima postignutim nakon prethodne Konferencije održane u Maputu 2014. godine, te da se da smjer za sprovođenje Konvencije u narednih pet godina.\nParalelno sa Konferecijom biće održano i niz sporednih događaja čiji je cilj uspostavljanje dijaloga o trenutnom statusu Konvencije, kao i potrebama i izazovima za ispunjenje preuzetih obaveza.\nDirektor Instituta za urbanizam, građevinarstvo i ekologiju RS pod lupom krim-policije


Petak, 14. maj/svibanj 2021.\nDaniel: Sukob između Izraela i Hamasa bi mogao izmaći kontroli\nRemi Daniel, stručnjak iz Instituta za studije nacionalne sigurnosti u Izraelu govori i o konfliktu Palestinaca i izraelskih snaga i koliko je situacija u tom dijelu svijeta slična odnosima Srbije i Kosova\nAnastasija Peravoščikava provela je 105 u beloruskom zatvoru zbog učešća u protestima protiv dugogodišnjeg lidera Aleksandra Lukašenka. Posle izlaska iz zatvora, ona govori o svojim iskušenjima i olakšanju što je ponovo videla prijatelje, porodicu i zelenilo.\nGotovo dvije nedjelje nakon što su u Kolumbiji započeli masovni antivladini protesti, slike policijskog nasilja izazvale su zabrinutost i dovele do poziva na reformu policije koju ne podržava predsjednik Ivan Duke (Duque) s drugim novim zahtjevima, tako da brzo rješenje izgleda malo vjerovatno.\nHaos u prijevozu turkmenistanske prijestonice usred zelene kampanje\nVlasti Ašgabata privremeno su ograničile saobraćaj kako bi podigle svijest o ekološkim pitanjima, ali je to paralizovalo mnoga preduzeća i radnike ali i ambulantne službe.\nBroj migrantske dece smeštene u centrima pod kontrolom američke vlade povećao se za više od dva puta u poslednja dva meseca na oko 21.000. Povećanje broja migranata koji prelaze granicu iz Meksika, a posebno deca bez pratnje starijih, jedan je od najvećih izazova Bajdenove administracije.\nVeć nedjeljama se palestinski demonstranti i izraelska policija svakodnevno sukobljavaju u i oko jerusalimskog Starog grada, u kojem se nalaze glavni vjerski objekti sveti Jevrejima, hrišćanima i muslimanima i koji je emotivni epicentar bliskoistočnog sukoba.\nBrutalno ubistvo 20-godišnjeg homoseksualca na jugozapadu Irana koje su, prema izveštajima, počinili njegovi rođaci pokazuje teškoće s kojima se seksualne manjine suočavaju u toj zemlji.\nBrojni aktivni vojnici upozorili su da Francuska rizikuje ulazak u građanski rat, nekoliko nedjelja nakon što je sličnu zabrinutost iznijela grupa penzionisanih generala što je ubrzo naišlo na osudu francuske vlade ali i podršku nacionalističke opozicije.\nDržavni mediji navode da stručnjaci očekuju pad populacije ove ili naredne godine. To je dobrim delom posledica dugogodišnje politike jednog deteta.\nDesničarski populisti u Rumuniji uhvatili su se ilegalnog trofejnog ubistva smeđeg medvjeda koji je pripisan lihtenštajnskom princu kako bi okrivili "strance" kao pokretačke faktore socijalnih i ekonomskih nedaća zemlje.\nPovodom godišnjice otvaranja Istanbulske konvencije za potpisivanje žene širom svijeta učestvovat će u “Globalnom danu akcije” gdje će protestovati protiv odluke turskog predsjednika Recepa Tayyipa Erdogana da povuče ratifikaciju.\nVrhovni sud Izraela odložio je odluku o iseljavanju palestinskih porodica iz istočnog Jerusalima u višedecenijskom sporu koji je u središtu rasplamsalih tenzija. Organizacije za ljudska prava ocenjuju da slučaj ističe izraelsku diskriminatornu politiku prema Palestincima.


Hrvatska je u drugom kolu Grupe dva Ervopskog prvenstva pobedila aktuelnog olimpijskog, svetskog i evropskog šampiona sa 29:22 (11:12).\nGoluža je pohvalio svoje igrače, a onda im je i "poklonio" pobedu, jer su su ga sve vreme podržavali, ali i fantastičnoj publici koja je u velikom broju došla da ih podrži u Novi Sad.\nFrancuski selektor Klod Onesta rekao je da su obe ekipe prikazale odličnu igru do 45. minuta, od kada je na terenu postojao samo hrvatski tim.\n"Bili smo jako dobri u prvom delu, ali je Hrvatska bila znatno bolja u nastavku. Nismo odigrali na najboljem nivou drugo poluvreme", rekao je Onesta i ocenio da Francuska nije igrala na najboljem nivou ni tokom celog Evropskog prvenstva.\nOn je rekao da im sada ostaje da poprave utisak na predstojećim Olimpijskim igrama u Londonu.\nNajbolji igrač meča Marko Kopljar, koji je postigao sedam golova za selekciju Hrvatske, rekao je da je njegov tim od početka igrao dobru odbranu i mnogo trčao, ali nije stekao prednost još u prvom delu zbog nekoliko ishitrenih napada.\nUz čestitke protivniku na zasluženoj pobedi, francuski bek Gijom Žil je rekao da su njegovi saigrači tužni što su izgubili od Hrvatske i izgubili šansu da se bore za medalju u Srbiji.


U RS PRESTAJE DA VAŽI UREDBA O ZABRANI IZAZIVANJA PANIKE I NEREDA | Hayat.ba\nU skladu sa ovim, Ministarstvo unutrašnjih poslova RS-a povući će sve prekršajne naloge koji su ranije izdati u skladu s Uredbom sa zakonskom snagom o zabrani izazivanja panike i nereda za vrijeme vanrednog stanja, kao i Odlukom o zabrani izazivanja panike i nereda za vrijeme vanredne situacije na teritoriji RS-a, a koju je Vlada RS stavila 3. aprila 2020. godine van snage.\nIz Ministarstva unutrašnjih poslova RS-a danas je potvrđeno da je usvojen Prijedlog uredbe sa zakonskom snagom o prestanku važenja Uredbe sa zakonskom snagom o zabrani izazivanja panike i nereda za vrijeme vanrednog stanja.\nRazlozi za donošenje ove uredbe sadržani su u činjenici da su se tokom njene primjene građani pridržavali mjera i uputstava nadležnih organa, te su se o epidemiološkoj situaciji informisali putem zvaničnih obavještenja nadležnih instutucija – navdeno je u saopćenju.\nIako je, kako navode, u proteklom periodu „bilo lažnih vijesti i informacija, građani su se o epidemiološkoj situaciji informisali na osnovu zvaničnih obaviještenja i informacija nadležnih institucija i lažne vijesti nisu imale značajniji uticaj na ponašanje građana, funkcionisanje sistema i rad nadležnih organa na sprečavanju širenja zaraze“.\nImajući u vidu navedeno, stekli su se uslovi za prestanak važenja Uredbe sa zakonskom snagom o zabrani izazivanja panike i nereda za vrijeme vanrednog stanja – dodaju iz entitetske policije.


Politika Autor:Jelena Jelovac09. jun. 202110:06 > 10:50\nDragan Đilas Foto:Goran Srdanov/Nova.rs\nDok se u Sava centru održavala sednice Skupštine grada, predsednik Stranke slobode i pravde Dragan Đilas govorio je o načinu na koji se troši novac Beograđana i upitao na šta svake godine ode najmanje nekoliko stotina miliona evra, koliko iznosi razlika u budžetu 2021. u odnosu na 2012. godinu. Pljačkom Beograda nazvao je i odluku koja će biti izglasana na današnjoj sednici Skupštine grada da se privatnoj firmi u okviru javno-privatnog partnerstva dozvoli da sagradi stanicu i pumpu za gas u pogonu GSB na Karaburmi.\nKonferenciju možete uživo pratiti na ovom linku.\n„U mom današnjem obraćanju biće dosta brojeva zato što je Skupština grada posvećena usvajanju završnog računa za prošlu godinu i rebalanse budžeta za ovu. 14,5 miliona evra se nalazi u rebalansu budžeta Grada Beaograda za ovu godinu namenjenih da se potroše u sledeće dve godine za rekonstrukciju pijace u Obrenovcu i izgradnju podzemne garaže. Da znate da je Nenad Bogdanović napravio garažu ispred Skupštine grada, ispred Pionirskog parka za manje od pet miliona evra. Onda shvatite koliko je ta cena prenaduvana. Kad se setite one priče o četiri garaže u centru koje će bbiti gotove još pre četiri, pet godina, u vrednosti od osam miliona onda shvatite koliko je ova cena prenaduvana. Kad to shvatite, shvatićete i zašto budžet Grada Beograda koji će za ovu godinu iznositi milijardu evra, što je 50 odsto više od budžeta 2012. godine svako mora da se zapita pa gde su te pare? Gde su pare“, rekao je Đilas i dodao:\nĐilas: Raste broj onih koji bi glasali protiv Vučića\n01. jun. 2021 15\nŠapić: Nisam lopov i podanik, Đilas javno da priča o meni\nVučić odgovorio na Đilasove tvrdnje da je mentalno oboleo\n„To je ogromna razlika. Investicije u 2012. su bile 190 miliona evra, u prošloj godini 88 miliona evra, znači skoro tri puta manje. Ništa se u Beogradu ne gradi osim privatnih objekata i zgrada Beograda na vodi. Nema mostova, novih škola, obdaništa, domova zdravlja, ulice se grade godinama umesto nekoliko meseci. Nema više ni pomoći za penzionere, 13. penzije, nema ni pomoći porodiljama i trudnicama, besplatne udžbenike posle devet godina dobiće samo đaci prvog i drugog razreda“, rekao je Đilas.\nOnda se, kako kaže, postavlja pitanje gde su stotine miliona evra razlike i na šta se troše.\n„Kad vidite da je u 2012. potrošeno 136 miliona evra za usluge, ugovore, usluge raznih vrsta, kupovine, a prošle godine 387 miliona, da bi se platili svi oni zaposleni SNS koji su zaposleni u gradu, da bi se kupovali softveri, razne studije, analize i ostale besmislice“, ističe Đilas.\nŠto privatna firma, a ne GSB\nKaže i da ima dobrih stvari.\n„Preko 10 miliona evra ćemo potrošiti na tablete za decu u osnovnim školama. Ne treba to kritikovati, ali logično da su prvo dobili besplatne udžbenike, da roditelji ne moraju da daju po 150 evra za udžbenike“, rekao je Đilas i dodao da posebnu pažnju treba obratiti na sledeće:\n„Danas će ovde u Sava centru odbornici glasati za jednu stvar koju možemo apsolutno da nazovemo pljačkom Beograda. Odluku da Grad Beograd da privatnoj firmi u okviru javno-privatnog partnerstva dozvoli da sagradi stanicu, pumpu za gas u pogonu GSB na Karaburmi, a da se tim ne bavi sam GSB i da se nekome na 15 godina da čist profit i čista zarada jeste čista pljačka Beograđana. Pa šta GSB može da sipa dizel, a ne može gas, pa koga pravite ludim ljudi“, pitao je Đilas.\nOdgovaraće za divlju gradnju\nOn je komentarisao i divlju gradnju.\n„Vidimo da se donose urbanistički planovi koji se pozivaju na Generalni urbanistički plan i niču građevine svuda. U Beogradu vlada urbanistički haos, sve će se to dešavati dok su ovi ljudi na vlasti. Jedna stvar mi nije jasna kako ti ljudi koji to potpisuju veruju da sutra niko neće da se bavi time i da će to proći bez posledica. Garantujem da će kad se gradska vlast promeni svi koji su učestvovali u ozakonjenjima ovakvih stvari, legalizaciji građevina koje nisu postojale, odgovrati za to“, zaključio je Đilas.\nDragan Đilas Skupština grada


Balkan - datum: 2018-12-24 AMERIČKA AGENCIJA „BLUMBERG” SUGERIŠE\nDržati Balkan van Putinovog domašaja Ruski predsjednik smatra da je to što zapadne zemlje prigrljuju Balkan dio napora da se Rusija okruži i liši svog mjesta svjetske sile. Moskva zato čini sve da stane na put tome, tvrdi „Blumberg”\nAmerička agencija „Blumberg“ ocijenila je u tekstu pod naslovom „Držati Balkan van Putinovog domašaja” da bi ovo trebalo da bude vrijeme optimizma za države bivše Jugoslavije, ali tvrdi da su dobre vijesti na Balkanu nepoželjne za ruskog predsjednika, jer znače jačanje veza tog regiona sa Zapadnom Evropom.\nU tom smislu, „Blumberg” podsjeća da je Crna Gora postala 29. članica NATO-a, da Makedonija radi na rješavanju spora sa Grčkom oko imena, da su u BiH ove godine mirnije protekli opšti izbori u odnosu na 2014, te da napreduju mirovni pregovori o KiM, iako se ne održavaju regularno.\n– Za Vladimira Putina su to neželjene vijesti. Ruski predsjednik smatra da je to što zapadne zemlje prigrljuju Balkan dio napora da se Rusija okruži i liši svog mjesta svjetske sile. Moskva zato čini sve da stane na put tome, tvrdi „Blumberg”.\nU tekstu se pominju navodne akcije Rusije za koje se tvrdi da predstavljaju problem za Evropu i Balkan jer destabilizuju jugoistočni dio kontinenta, uz ukazivanje na korake koje bi EU trebalo da napravi.\nKao jedan od njih pominje se da bi EU trebalo da ohrabri mirovne pregovore između Beograda i Prištine time što će pomoći da se riješi neslaganje dviju strana oko kontroverznih novih taksa na uvoz robe, a da bi možda mogla i da finansijski podrži fond za proces pomirenja, kao što je učinila za Sjevernu Irsku.\n„Blumberg” tvrdi da je Putin pomogao Miloradu Dodiku da pobijedi na izborima i da dobije jedno od tri mjesta u Predsjedništvu BiH time što se sastao sa njim uoči izbora, da je ruska hakerska grupa „Fensi ber” okušala da izvrši sajber napad na crnogorsko ministarstvo odbrane, te da je ruska kampanja širenja dezinformacija pomogla manjoj izlaznosti na referendumu o imenu Makedonije.\nNavodi se i da je Rusija u Srbiji formirala „navodno humanitarni centar”, za koji SAD tvrde da predstavlja pokriće za špijunažu.\n„Blumberg” ocjenjuje da je Evropa nenamjerno ojačala uticaj Rusije držeći balkanske zemlje u limbu zbog članstva u EU. U tom kontekstu, napominju da bi Srbija i Crna Gora mogle da se pridruže EU već 2025. godine, ali „izgleda da se evropskim liderima ne žuri da reaguju”. „Blumberg” podsjeća da je francuski predsjednik Emanuel Makron nedavno rekao da bi bilo kakvi izgledi za proširenje EU trebalo da se odlože na neodređeno vrijeme, dok ne dođe do produbljenja i boljeg funkcionisanja Evropske unije.\nAgencija ocjenjuje i da je američki predsjednik Donald Tramp samo pogoršao stvari ranije ove godine kada je Crnogorce nazvao veoma agresivnim narodom, čime je i doveo u pitanje da li bi SAD trebalo da brane tu članicu NATO-a od eventualne invazije.\n„Blumberg” smatra da bi Evropa mogla da uloži napore i „suprotstavi se ruskoj propagandi” i bori se protiv korupcije vlade, kao što su SAD učinile sa paketom od sedam miliona dolara prošle godine.\nAgencija ocjenjuje i da bi NATO mogao da podijeli sa balkanskim državama svoju stručnost u borbi protiv hakerskih napada i da bi mogao da organizuje velike vojne vježbe i vježbe za smanjenje posledica katastrofa i sa zemljama koje nisu članice Alijanse, a ne samo sa Crnom Gorom.\n– Konačno, ne treba potcijeniti značaj zvaničnih posjeta visokopozicioniranih evropskih i američkih zvaničnika. U borbi protiv ruske propagande, svaki vid moralne podrške Zapada je veoma koristan. Kako bi nastavio napredak ka miru i stabilnosti, Balkanu trebaju uvjerenja da ih Evropa i SAD neće ostaviti ranjivim na Putinove manipulacije – navodi se u tekstu agencije „Blumberg”.


PARTIZAN GOSTUJE U ŽELEZNIKU Veličković: Svi kao jedan - samo tako možemo da pobedimo FMP\nU sedmom kolu Superlige Srbije, košarkaši Partizana gostuju FMP-u u Železniku, u ponedeljak 7. maja od 18 časova.\nKapiten crno-belih Novica Veličković pred ovaj meč ističe važnost timskog duha i saradnje igrača:\n- Da bismo pobedili, moramo da damo sve od sebe i da igramo jedni za druge. Ovo je odlučujuća utakmica pred plej-of. Ukoliko budemo "disali kao jedan", možemo se nadati dobrom rezultatu - rekao je Veličković za klupski sajt.\nTrener crno-belih Nenad Čanak ističe da će njegovi igrači imati priliku da testiraju svoje mogućnosti i da će ići na pobedu koja im donosi prvo mesto.\n- Istakli smo ambicije kluba pre početka Superlige, a sada ćemo biti u prilici da ih stavimo na probu. Ukoliko trijumfujemo, izbijamo na prvo mesto i dobijamo prednost domaćeg terena do finala. Utakmica će sigurno ispuniti očekivanja oba tima s obzirom na to da je pobeda prioritet na obe strane.\nU dosadašnjem toku domaćeg šampionata, crno-beli su zabeležili maksimalnih šest pobeda, dok je FMP na drugom mestu sa jednim porazom, upravo protiv ekipe iz Humske u hali "Aleksandar NIkolić".\nUtakmice za ovaj meč neće se naći u slobodnoj prodaji.


U RB Leipzigu potvrdili odlazak Wernera: "Nismo imali izbora" - SportSport.ba\nTimo Werner je odabrao novi klub, a s njegovim odlaskom su se pomirli i u RB Leipzigu.\nA. Čaušević 15.04.19. 09:23\nNjemački reprezentativac i jedan od najboljih napadača Bundeslige karijeru će, kako prenose inostranti mediji, nastaviti u Bayernu koji će tako nastaviti s receptom dovođenja najboljih njemačkih igrača.\nOvaj 23-godišnjak je odbio da potpiše novi ugovor s Leipzigom zbog čega su u ovom klubu primorani da ga prodaju ovog ljeta.\n"Nismo imali izbora, željeli smo da produžimo ugovor ali nismo uspjeli i bespredmetno je da čekamo istek ugovora kada može da bira sredinu. Želimo da dobijemo što više novca", naglasio je Oliver Mintzlaff, generalni direktor kluba.\nPrema informacijama koje je prenio Sport Bild Werner se već dogovorio s Bayernom. Fudbaler koji je prošao omladinske selekcije Stuttgarta će Bavarce koštati oko 40 milion eura.\nZa ovog napadača koji je ove sezone na 31 meču zabio 17 golova zainteresovan je i Liverpool.


Ponovo uhapšen navijač koji se tukao na Autokomandi: Prekršio kaznu suda\nHronika Autor:Tanjug17. jun. 202213:46 > 13:57\nPolicija Foto:Goran Srdanov/Nova.rs\nNavijač Crvene Zvezde Uroš K, osuđen zbog tuče navijača na Autokomandi u maju, danas je ponovo uhapšen i sproveden u pritvor, koji mu je određen nakon što se tužilaštvo žalilo na odluku suda kojom je prvobitno bio pušten da se brani sa slobode, rečeno je Tanjugu u tužilaštvu.\nNaime, on je odlukom sudije za prethodni postupak Drugog osnovnog suda u Beogradu prošle sedmice bio pušten da se brani sa slobode i pored toga što je pod uslovnom osudom za nasilničko ponasanje i zabranom prisustvovanja utakmicama, i prekršio je tu zabranu, čime je počinio novo krivično delo, zbog čega je Više javno tužilaštvo u Beogradu zahtevalo njegovo hapšenje.\nPo žalbi Drugog osnovnog javnog tužilaštva odluka sudije je ukinuta i doneto je rešenje kojim je Urošu K. određen pritvor da ne bi ponovio krivično delo u kratkom roku, a po kom osnovu je danas uhapšen i sproveden u pritvor Okružnog zatvora u Beogradu.\nUroš K. je 3. juna pravosnažno osuđen zbog tuče sa navijačima Partizana na Autokomandi 11. maja, a već u ponedeljak 6. juna prekršio je zabranu prisustvovanja utakmicama, pošto je prisustvovao košarkaškoj utakmici između Crvene Zvezde i Partizana odigranoj u hali „Aleksandar Nikolić“.\nEpilog tuče navijača na Autokomandi: Batinaši priznali, stigle i kazne\nOsuđen zbog tuče navijača, pa uprkos zabrani bio na utakmici Zvezda-Partizan\nOsuđen je na osnovu sporazuma sa Višim javnim tužilaštvom u Beogradu o priznanju krivičnog dela, pa mu je izrečena uslovna kazna zatvora od godinu i četiri meseca, sa rokom provere od tri godine i novčanu kaznu od 50.000 dinara i meru bezbednosti - zabrane prisustvovanja određenim sportskim priredbama u trajanju od dve godine.\nOn je priznao učešće u tuči navijača koja je usledila nakon utakmice između FK Partizan i FK Vojvodina 11. maja, u blizini Autokomande u Beogradu.\nZbog izvršenja novog krivičnog dela - kršenje zabrane utvrđene merom bezbednosti, Više javno tužilaštvo će tražiti od suda da opozove uslovnu osudu i da U.K. izrekne utvrđenu zatvorsku kaznu od godinu i četiri meseca zatvora.\nBONUS VIDEO: Tuča navijača Partizana u Areni i vređanje Vučića\nnavijačpritvortuča na autokomandi\nZa čoveka koji je „upao“ u kadar RTS-a obavezno psihijatrijsko lečenje\nOptužnica protiv Džonića vraćena na doradu: Sud odbio da potvrdi optužni akt\nSve što treba da znate o Jovanjici, velikoj aferi SNS (ako ne verujete odbrani)


Advokat porodice: Slobodan Milošević nalogodavac ubistva Slavka Ćuruvije - Naši u svetu\nAdvokat porodice: Slobodan Milošević nalogodavac ubistva Slavka Ćuruvije\nObjavljeno 24/01/19 u 20:45\nBEOGRAD – Advokat Slobodan Ružić rekao je danas u završnoj reči u Specijalnom sudu u Beogradu, da činjenice ukazuju da je bivši predsednik SRJ Slobodan Milošević nalogodavac ubistva novinara Slavka Ćuruvije i da je uveren da mu je supruga Mira Marković davala savete.\nRužić koji je punomoćnik dece novinara Slavka Ćuruvije, rekao je da je Milošević jedini imao apsolutnu moć u državi i takvu mogućnost da iskoristi državne resurse ne samo u tom slučaju, već i kod ubistva lidera Sprskog pokreta obnove Vuka Draškovića i nekadšnjeg predsednika Predsedništva Srbije Ivana Stambolića.\n„Ćuruvija je ubijen samo zato što se drznuo da se suprotstavi jednom zločinačkom režimu i to tako što je preko svojih novina pokušao da se bori za istinu“, rekao je Ružić.\nPrema njegovim rečima, novinari koji su imali hrabrosti da stvari nazivaju pravim imenom bili su izloženi „rafalnoj paljbi državnih medija“.\n„Na kraju se prešlo na pravu rafalnu paljbu“, ocenio je Ružić.\nKako je rekao sve vreme dok je pisao završnu reč, osećao je mučninu u stomaku zbog podsećanja na „užasno vreme ’90-tih godina“ iz kojeg nismo izvukli pouke.\n„Još je u Srbiji prisutno relativizovanje zločina počinjenih u naše ime pa i ovog strašnog ubistva, poznatog beogradskog novinara“, rekao je Ružić.\nAdvokat Rajko Danilović koji zastupa Branku Prpu u čijem je prisustvu Ćuruvija ubijen, rekao je da je tokom suđenja dokazana krivica optuženih – bivših pripadnika Državne bezbednosti Radomira Markovića, Milana Radonjića, Ratka Romića i Miroslava Kuraka.\n„Ćuruvijini mediji su bili izloženi progonu“, rekao je Danilović podsećajući da je Ćuruvija bio vlasnik i urednik Dnevnog telegrafa i lista Evropljanin.\n„Ćuruvija je ubijen iz političkih razloga“, ocenio je Barović u završnoj reči.\nAdvokatSlavko ĆuruvijaSlobodan MiloševićSuđenje\nOglasila se vojska Venecule: U toku je državni udar protiv institucija (FOTO)\nKanada: Evakuisan avion, putnicima iznenada pozlilo\nAfera “drma” poznatog pevača, optužio bivšu partnerku za proganjanje, ona…\n5. oktobar: Devetnaest godina kasnije, setimo se nekih činjenica ali i reči onog koji…\n“Da li vas je sramota da se hvalite kako ste pripadnici Teslinog naroda i kako…\nU Francuskoj počelo suđenje jednom petlu, a razlog će vas sve iznenaditi


SEEbiz.eu / RS / AIK banka: Podizanje gotovine i na benzinskim stanicama\nAIK banka Gazprom Naftna industrija Srbije\nAIK banka: Podizanje gotovine i na benzinskim stanicama\nDatum objave: 29.07.2019. - 14:57:17\nBEOGRAD – AIK banka je omogućila uslugu podizanja gotovine do 5.000 dinara Mastercard karticama na svim prodajnim mestima NIS Petrol i Gazprom benzinskim stanicama, saopšteno je iz te banke.\n„Sada, uz uslugu samog plaćanja Mastercard debitnom karticom, korisnicima ovih kartica omogućeno je i podizanje gotovine sa svog bankovnog računa. Ovaj servis se tretira kao standardno plaćanje karticom, i podrazumeva da korisnik kartice autorizuje transakciju svojim PIN kodom uz mogućnost praćenja transakcije na svom računu“, navodi se u saopštenju.\nKorisnici Mastercard i Maestro kartica moći će na ovaj način da podignu gotovinu u iznosu do 5.000 dinara po transakciji.\nAIK banka je u ovom trenutku, kako se ističe, jedina banka u Srbiji koja je uspela da tehnički omogući ovakvo rešenje na prodajnom mestu trgovca.\nZajedno sa partnerima Mastercard-om i NIS Gazpromneft-om ova usluga je od danas dostupna na više od 300 NIS Petrol i Gazprom benzinskih stanica širom Srbije.\nZa uslugu plaćanja Mastercard karticama i podizanja keša na NIS Petrol i Gazprom benzinskim stanicama, AIK banka svojim klijentima neće naplaćivati dodatne naknade.\nOvom inovacijom na našem tržištu, AIK banka stavlja u prvi plan savremene potrebe svojih klijenata nudeći im mogućnost da do svog novca dođu na siguran, brz i efikasan način bez odlaska do poslovnice banke ili traženja najbližeg bankomata, dodaje se u saopštenju.


Osiguranje djece od posljedica nesretnog slučaja u obrazovnom sistemu, Banja Luka, 12.11.2014.\nU Banjaluci je danas održan okrugli sto na temu „Osiguranje djece od posljedica nesretnog slučaja u obrazovanju˝, sa ciljem da se, na osnovu iskustava i uspostavljene prakse u osnovnim i srednjim školama, ukaže na probleme koji su prisutni i osigura da se i u ovim aktivnostima obezbijedi jednak pristup za svu djecu i njihov najbolji interes.\nKonvencija o pravima djeteta obavezuje države potpisnice da djetetu obezbijede takvu zaštitu i brigu koja je neophodna za njegovu dobrobit, te da u svim aktivnostima koje se tiču djece, bez obzira da li ih preduzimaju javne ili privatne institucije socijalnog staranja, sudovi, administrativni organi ili zakonodavna tijela, najbolji interes djeteta bude od prvenstvenog značaja.\nPrijavama zaprimljenim u instituciji Ombudsmana za djecu roditelji pitaju:\n- da li je osiguranje djece od posledica nesretnog slučaja po zakonu obavezno,\n- ko vrši izbor osiguravajuće kuće i po kojim kriterijima,\n- ko odlučuje o rizicima pokrivenim osiguranjem,\n- šta je dokaz da dijete nije donijelo novac za osiguranje.\nSva navedena pitanja ukazuju da osiguranje djece od posljedica nesretnog slučaja u obrazovanju nije na odgovarajući način približeno onima na koje se odnosi, prije svega djeci i roditeljima, što dovodi u pitanje ostvarivanje najboljeg interesa djeteta u ovim aktivnostima. Pitanje osiguranja djece od posljedica nesretnog slučaja u obrazovanju nije ni zakonom regulisano, provodi se kao dobrovoljno, bez definisanih pravila i procedura.


ZF otvorio fabriku auto-delova u Pančevu\n12 Jun 2019 - 13:52 Vesti Link\nNemačka kompanija "Cet-Ef" u Pančevu je otvorila fabriku za proizvodnju auto-delova i komponenti za auto-industriju, brodove i železnicu.\nU fabrici u Pančevu će se proizvoditi i auto-delovi za "mercedes", "audi", "volvo" i druge poznate brendove.\nKompanija će uložiti do 2021. godine 160 miliona evra u novoizgrađenu fabriku i njeno proširenje. "Cet-Ef" je uložio 100 miliona evra fabriku u prvoj fazi koja je završena i već je počela druga faza u okviru koje će biti uloženo još 60 miliona evra.\nNemačka kompanija "Cet-Ef" proizvodi elektromotore u Nemačkoj, a za narednu godinu je planirano otvaranje nove lokacije u kineskom gradu Hangzhou, južno od Šangaja. Reč je o kompaniji koja je svetski lider u proizvodnji delova sistema za automobile, brodove i železnicu i taj nemački gigant širom sveta zapošljava oko 140.000 radnika, a ima veće prihode od BDP-a mnogih država. Kompanija ima više od 230 proizvodnih lokacija u svetu.


Crna Gora: Odložen nastavak pregovora Vlade i SPC - Svet - Dnevni list Danas\nPočetna » Svet » Crna Gora: Odložen nastavak pregovora Vlade i SPC\nPregovori ekspertskih timova Vlade Crne Gore i Episkopskog saveta Srpske pravoslavne crkve (SPC) povodom Zakona o slobodi veroispovesti, koji je trebalo da budu nastavljeni danas, odloženi su zbog situacije u vezi sa korona virusom, saopšteno je iz Mitropolije crnogorsko primorske (MCP).\n0Piše: FoNet 18. marta 2020. 13.40\nIz Mitropolije su rekli da su dobili informaciju od Vlade da se zbog novonastale situacije u vezi korona virusa pregovori ekspertskih timova odlažu, prenosi MINA.\n„S obzirom na to da se radi o vanrednim okolnostima shvatamo i prihvatamo razloge odlaganja“, naveli su iz MCP.\nOni su rekli da ih, poverenje koje je naročito narušeno poslednjih nekoliko meseci, obavezuje da ponove jasan stav kada je u pitanju „diskriminatorski Zakon“.\n„Govorimo i u ime stotine hiljada nezadovoljnih građana koji su već tri meseca u veličanstvenim litijama jasno saopštili da ne pristaju na bezakonje i otimanje svetinja saopštivši da je ovaj i ovakav Zakon u spornim odredbama neprihvatljiv i neprimenljiv“, istakli su iz MCP.\nPrema njihovim rečima, to je razlog zašto žele da razgovaraju isključivo o njegovoj promeni a ne primeni i apeluju na sve državne organe da se uzdržavaju od svake vrste primene ili pripreme za primenu Zakona o slobodi veroispovesti.\nIz MCP poručuju da ostaju spremni i otvoreni za nastavak pregovora na ekspertskom nivou čim se okolnosti promene budno prateći sve što se dešava u vezi sa spornim Zakonom.\n„Zbog nekih nedobronamernih medijskih komentara, koristeći i ovako ozbiljnu situaciju u borbi protiv Crkve, želimo da upoznamo javnost da su crkvene aktivnosti svedene na minimum, poštojući preporuke nadležnih institucija“, navode iz Mitropolije.\nIz MCP su podsetili da su molitvene litije privremeno obustavljene odmah nakon izricanja mera o zabrani javnog okupljanja, a doneta je i odluka da Cetinjska Bogoslovija obustavi nastavu i raspusti sve đake kućama.\n„U tom smislu smo, u saradnji sa Institutom za javno zdravlje, obezbedili i gostovanja epidemiologa i ostalih stručnjaka iz ove oblasti“, kazali su iz MCP i naveli da su njihove molitve upućene i lekarima.\nCrna Gora, Mitropolija crnogorsko-primorska, SPC, Vlada Crne Gore, zakon o slobodi veroispovesti


Terzić: Zvezda menja sistem igre, biće bolja nego jesenas\nNovosti\t05.02.2018 14:23\nGeneralni direktor fudbalskog kluba Crvena zvezda Zvezdan Terzić rekao je danas da nije bila želja da se "gomilaju" igrači u zimskom prelaznom roku i da su dolasci bili uslovljeni odlascima\nGeneralni direktor fudbalskog kluba Crvena zvezda Zvezdan Terzić rekao je danas da nije bila želja da se "gomilaju" igrači u zimskom prelaznom roku i da su dolasci bili uslovljeni odlascima.\n"Dolasci su bili uslovljeni odlascima. Osim Gelora Kange, Niko nije otišao i nismo hteli da gomilamo igrače, osim Bena koji je bio izričita želja trenera Vladana Milojevića", rekao je Terzić u razgovoru sa novinarima na pripremama kluba u Turskoj.\nZvezda neće tražiti zamenu za Gelora Kangu jer će trener Vladan Milojević promeniti sistem igre i neće imati klasičnog plejmejkera.\n"Verujem treneru Milojeviću, želi da promeni sistem igre. Želi da svih 10 igrača na terenu budu maksilano odgovorni. Konceptualno će biti drugačije i mislim da će funkcionisati mnogo bolje nego jesenas", rekao je Terzić.\nTerzić je naveo da je Mirko Ivanić bio želja, ali da se "mnoge stvari nisu poklopile".\n"Visoka cena, neodlazak Ričmonda Boaćija, promena sistema igre, neeksplicitan stav Ivanića da želi da dođe. Sve je to uslovilo da on ne dođe. On nije bio pik broj jedan, već igrač koji bi se svim svojim karakteristikama uklopio u igru Zvezde", dodao je on.\nDanijela Aleksića ne vidi kao zamenu za Kangu jer nije "klasična osmica", dok sa Filipom Đuričićem, kako je rekao, nikada nije razgovarao.\n"Sportski direktor Mitar Mrkela je sa njima razgovarao u decembru. Kada ga je pitao da li bi imao želju da se vrati, on je rekao da mu povratak u Srbiju nije prioritet", rekao je Terzić.\nOn je naveo da posle dolaska El Fardu Bena i Stefana Hajdina, koga je posebno pohvalio, više neće biti novih igrača.\n"Sigurno više neće dolaziti nijedan igrač. Imamo veliki fond kvalitetnih koji mogu da odgovore takmičarskim zahtevima Zvezde", kazao je direktor crveno-belih.\nDodao je da se Zvezdi "uvek nudi mnogo igrača", ali da klub ne želi da ih dovede pre nego što ih "dobro pogleda".\nGovoreći o transferu Ričmonda Boaćija, Terzić je naveo da još nije poznato da li će ostati u februraru, ili će otići posle prve ili druge utakmice sa CSKA.\nTakođe, naveo je da klub "neće propasti".\n"Boaći za sada ostaje, ne možemo da kažemo definitivno dok god traje prelazni rok. Prodaja igrača je nužno zlo Crvene zvezde. Moram da napravim balans između kvaliteta na terenu i realnih prihoda koje mogu da omoguće normalno funkcionisanje kluba. Njegov ostanak je dobar sa sportske, a loš sa finansijske strane", rekao je Terzić.\nKako je rekao, Zvezda nije imala pismenu ponudu Rena za sedam miliona evra, dok su ozbiljno zainteresovana bila dva kluba iz Premijer lige.\n"Bili smo na korak od završetka transfera u Vest Bromvič i nije bilo prihvatljivo da posle priče o devet miliona evra, prihvatimo ponudu Bordoa od četiri i po. Taj novac ćemo sigurno dobiti u februaru ili avgustu", rekao je Terzić.\nZvezda ima finansijske probleme, a mnogo toga bi bilo rešeno prodajom Boaćija. Po rečima Terzića, neće biti prvi put da klub funkcioniše bez novca ako u februaru ne dođe do transfera napadača iz Gane.\n"Stisnućemo se. Predočio sam igračima šta nas čeka ovog proleća, upoznao ih kako Zvezda funkcioniše jer sam stekao utisak da oni zaista ne znaju kako se finansira Zvezda. Otvoreno sam ih pitao da li su spremni da igraju bez novca do juna. Para će ili biti ili neće. Kad dođu, biće prvo podeljene igračima. Ako ne bude bilo, stisnite se. Svima su nam puna usta ljubavi prema Zvezdi. Mnogo toga su zaradili jeseni tako da niko bez para nije od njih", rekao je Terzić.\nOn je dodao da su igrači to prihvatili "sa razumevanjem" i da je razgovor bio otvoren i da je iskreno rečeno kako stoje stvari. Takođe, naveo je da je to urađeno preventivno.\n"Zvezda je uvek rešavala svoje probleme jer na svaka tri meseca ima UEFA monitoring. Moramo redovno da izmirujemo finansijske obaveze", dodao je.\nOn je naveo da je postojala ponuda Štutgarta od šest miliona evra za Nemanju Radonjića, ali da nije bio pravi momenat za njegovu prodaju jer se očekuje bolja igra u drugom delu sezone, ali i nastup na Svetskom prvenstvu u Rusiji.\n"Da pomogne ekipi da igra kvalitetno u kvalifikacijama za Ligu šampiona i eventualno krajem avgusta da razmišljamo o njegovom transferu", istakao je Zvezdan Terzić.\nTakođe, rekao je i da je postojala ponuda turskog Bašakšehira za Aleksandra Pešića od pet miliona evra.\n"U razgovoru sa Milojevićem i Mrkelom doneli smo odluku da ne bi bilo dobro prodavati ga. Pokazao je svoj pravi potencijal i tek na proleće i leto očekujemo pravog Pešića, onakvog kakvog ga znamo i zbog čega smo ga doveli. Boaći bi potpuno potonuo posle 42 gola ne prodamo njega već njegovu faktički zamenu", rekao je Terzić.\nMičelu Donaldu i Damjanu Le Taleku na leto ističu ugovori, a oni su odbili produžetak. Po završetku sezone će im ponovo biti ponuđeni novi.\n"Donald i Le Talek su dugo tu, dali su pun doprinos rezultatima i u godinama kada treba da rešavaju egzistenciju. Poštujemo njihov stav, ali će se Zvezda voditi idejom da pojedinačan interes ne može da bude iznad interesa kluba. Ne na štetu mladih igrača koji mogu na toj poziciji", rekao je Terzić.\nDonald je u zimskom prelaznom roku odbio transfer u Dinamo Moskvu za 800.000 evra obeštećenja, a Le Talek 700.000 u PAOK.\nTerzić je dodao da nije nezadovoljan kako ekipa deluje na pripremama u Turskoj i da će "sve to biti drugačije" na terenu kada budu počele zvanične utakmice.


Hoti: Neću oklevati da proglasim vanredno stanje ukoliko to bude potrebno - Gorapress.net\n10.07.2020. u 15:13\nPremijer Kosova Avdulah Hoti u današnjem obraćanju skupštini izjavio je da neće oklevati da proglasi vanredno stanje ukoliko to bude potrebno, dok ga je predsednica skupštine Vljosa Osmani ipak podsetila da to pravo na Kosovu ima samo predsednik, prenosi Koha.\nHoti se u svom obraćanju pozvao na nacrt zakona o pandemiji koji vlada smatrala nepotrebnim.\n„Danas smo na sastanku Vlade razmatrali Nacrt zakona koji je stigao iz skupštine za upravljanje pandemijom. Procena pravnih eksperata vlade je da ovaj zakon ne rešava problem, jer osnovna prava zakonom ne mogu biti ograničena, kao što se dogodilo s odlukama prethodne vlade koje su proglašene neustavnim. Jedino rešenje, ako moramo ići do krajnjeg ograničenja kretanja na nacionalnom nivou, je proglašavanje vanrednog stanja", rekao je Hoti.\nIpak, predsednica parlamenta Vjosa Osmani podsetila je Hotija da predlog za vanredno stanje daje samo predsednik.\n„Predlog za vanredno stanje u skladu sa našim Ustavom nije pravo premijera, već samo predsednika. Predsednik se pre izdavanja uredbe savetuje sa premijerom. Međutim, u ovoj Skupštini ne može biti predloga ili akta vlade za vanredno stanje, već samo predsednika. Zbog toga je dobro biti jasan u vezi sa kompetencijama koje imate ", dodala je Osmanijeva.


Daljinsko upravljanje | Pinoles\nVelux prozori sa daljinskim upravljanjem\nIzaberite jedan od unapred definisanih inteligentnih krovnih programa za automatsko upravljanje vašim prozorom i dodatnim proizvodima. Oni obezbeđuju dodatne bezbednosne programe kao što su: režim godišnjeg odmora, koji čini da izgleda kao da ste kod kuće dok niste tu i režim napuštanja doma, koji zaključava vaš krovni prozor kada izađete iz kuće. Takođe, čitav niz režima životnih stilova je na raspolaganju kada su u pitanju ventilacija i proizvodi za zaštitu od sunca i toplote.\nZahvaljujući ugrađenom senzoru za kišu, krovni prozor se automatski zatvara sa prvim kapima kiše – tako da ne morate da brinete da će kiša oštetiti vaš enterijer. Veoma korisna opcija ako ste u drugoj prostoriji ili niste kod kuće.


Na Sedmoj sednici Odbora za Kosovo i Metohiju, održanoj 26. decembra kojoj je predsedavao predsednik Odbora Vladimir Milentijević, razmotren je Izveštaj Državnog pregovaračkog tima o pregovorima vođenim pod mandatom Trojke Kontakt grupe o budućem statusu Kosova i Metohije (10. avgust - 19. decembar 2007.) Ministar za Kosovo i Metohiju Slobodan Samardžić izvestio je članove Odbora o proteklim pregovorima Državnog pregovaračkog tima o budućem statusu Kosova i Metohije.\nNa Sedmoj sednici Odbora za Kosovo i Metohiju, održanoj 26. decembra kojoj je predsedavao predsednik Odbora Vladimir Milentijević, razmotren je Izveštaj Državnog pregovaračkog tima o pregovorima vođenim pod mandatom Trojke Kontakt grupe o budućem statusu Kosova i Metohije (10. avgust - 19. decembar 2007.)<?xml:namespace>\nMinistar za Kosovo i Metohiju Slobodan Samardžić izvestio je članove Odbora o proteklim pregovorima Državnog pregovaračkog tima o budućem statusu Kosova i Metohije. Nakon kraće diskusije, Odbor je podržao Izveštaj i doneo odluku da predloži Narodnoj skupštini da ga usvoji.\nOdbor je vodio jedinstven pretres o Predlogu rezoluciji Narodne skupštine Republike Srbije o zaštiti suvereniteta, teritorijalnog integriteta i ustavnog poretka Republike Srbije. Većinom glasova, Odbor je odlučio da predloži Narodnoj skupštini da prihvati Predlog rezolucije, uz jedno izdvojeno mišljenje.\nOdbor je razmotrio amandman koji su na Predlog rezolucije podneli narodni poslanici, članovi Poslaničke grupe Vojvođanski poslanici. Odbor je, većinom glasova, odlučio da predloži Narodnoj skupštini da odbije ovaj amandman.


Centar za građansko obrazovanje i Njemačka ambasada donirali tehniku školi Bratstvo i jedinstvo u Ulcinju - CdM\nCentar za građansko obrazovanje i Njemačka ambasada donirali tehniku školi Bratstvo i jedinstvo u Ulcinju\nCentar za građansko obrazovanje (CGO) i Ambasada Njemačke u Crnoj Gori danas su uručili donaciju, koju čine laptop računar i projektor posljednje generacije, JU Srednjoj mješovitoj školi “Bratstvo i jedinstvo” u Ulcinju.\nSavjetnik u CGO-u Miloš Vukanović, izrazio je nadu da će ova donacija omogućiti prevazilaženje ograničenja koje su kreirali izazovi online nastave.\n“Iako donacija nije velika, nadam se da će pomoći nastavnom kadru prilikom realizacije savremenih metoda nastave, a učenicima omogućiti zanimljiviji vid učenja,” kazao je on.\nVukanović je pozvao i druge društvene činioce da prate primjer CGO-a i kroz kontinuiran niz manjih doprinosa kvalitetu i interaktivnosti nastave.\nDirektorka JU Srednje mješovite škole “Bratstvo i Jedinstvo” Ardita Kovačević zahvalila se na donaciji i istakla njen značaj.\n“U ime JU Srednje mješovite škole “ Bratstvo – Jedinstvo” zahvaljujemo se na donaciji, koja će koristiti nastavnicima naše škole i unaprijediti naš vaspitno obrazovni rad. Drago nam je da civilni sektor prepoznaje kroz svoje aktivnosti potrebu da i na ovaj način pomogne obrazovne ustanove i nadamo se budućoj saradnji”, kazala Kovačević.\nUručenju donacije prisustvovala je i predstavnica Ambasade Njemačke Azra Urbitsch.\nIz CGO napominju da je ova aktivnost dio projekta Nastava istorije tokom COVID 19 pandemije – jednak pristup za sve, čiji je cilj da obezbijedi crnogorskim nastavnicima istorije adekvatne metodologije i nastavne alate, kao i obuku, koja će ih osposobiti za ispunjavanje ciljeva učenja utvrđenih nacionalnim nastavnim planom i programom.\nProjekat je podržan od strane Ministarstva vanjskih poslova SR Njemačke, preko Ambasade Njemačke u Crnoj Gori.\nTagsAmbasada Njemačke Centar za građansko obrazovanje CGO donacija JU Bratstvo i jedinstvo Ulcinj


"NE VIDIMO PROMENU U NJEGOVOM PONAŠANJU": Eu neće sastanak sa Putinom | Happy BSC portal\nEvropska unija je u petak odbila mogućnost sastanka na vrhu s ruskim predsednikom Vladimirom Putinom jer, kako su rekli čelnici nakon evropskog samita u Briselu, nisu stvoreni uslovi za to.\n"Danas nismo mogli da se dogovorimo o tome da se u skorije vreme sastanemo", rekla je nemačka kancelarka Angela Merkel koja je zajedno s aFrancuskom želela takav susret.\n"Još je rano jer zasad ne vidimo radikalne promene u Putinovom ponašanju", rekao je litvanski predsednik Gitanas Nauseda. "Obvezati se bez ikakve crvene linije, bez ikakvih preduslova, bila bi veoma loša poruka", dodao je on.\nAngela Merkel je ipak ocenila da je "važno da nastavi dijalog i radi na njegovom obliku" i dodala da bi, lično, volela "odvažniji" rezultat.\n"Podržao sam Nemačku i Francusku u vezi sa dijalogom sa Rusijom na najvišem nivou. Sada moramo da utvrdimo koji kanali dijaloga mogu biti korisni", izjavio je austrijski kancelar Sebastijan Kurc.\n"Odnosi s Rusijom ne mogu se svesti na ekonomske sankcije i na izgon diplomata. U nekom trenutku moramo da imamo mogućnost da se sastanemo za stolom", rekao je belgijski premijer Aleksander De Kro.\nFrancuska i Nemačka su se zauzele za obnovu dijaloga sa Rusijom, ali je predlog o njegovom nastavku na najvišem nivou podelio evropske čelnike.\nTaj dijalog će se voditi na "poljima koja su zanimljiva za EU", dodaje se u zaključcima prihvaćenim na sastanku na vrhu. Evropski čelnici će zatim razgovarati s Rusijom o "oblicima i o uslovima tog dijaloga", dodaje se u tekstu.\nČelnici EU-a su pozvali Rusiju da pokaže "konstruktivniju saradnju" i "prestane da deluje protiv EU-a i zemalja u svom susedstvu".\nUjedno su izrazili "spremnost da odlučno i koordinisano odgovore na svaki zlonameran, nezakonit i remetilački korak Rusije, koristeći se svim raspoloživim sredstvima".\nVisoki predstavnik EU-a za spoljnu politiku Žozef Borel zadužen je da pripremi "predloge za dodatne restriktivne mere, pa i za ekonomske sankcije".


Određen iznos novčane kazne za Golf Klub u kojem je održan korona dernek\nIz Federalne uprave za inspekcijske poslove navode da je skandalozno da je, uprkos svim zdravstvenim mjerama i preporukama, te važećoj zabrani rada ugostiteljskih objekata u FBiH, organizovana zabava na kojoj se u zatvorenom prostoru.\nUgostiteljski objekat Golf Klub kažnjen je s ukupno 6.500 hiljada KM zbog korona-derneka koji je sinoć organizovan, a koji je prekinula policija.\n“Nakon saznanja o održavanju zabave u ugostiteljskom objektu WF Komerc Sarajevo, PJ Golf 1 u Sarajevu, dežurni tim Federalnog tržišnog inspekotrata je danas izvršio inspekcijski nadzor, kojom prilikom je utvrđen prekršaj iz Zakona o fiskalnim sistemima za koji je propisana novčana kazna u iznosu od 3,500.00 KM”, navodi se u saopćenju FUZIP-a.\nIz Federalne uprave za inspekcijske poslove navode da je skandalozno da je, uprkos svim zdravstvenim mjerama i preporukama, te važećoj zabrani rada ugostiteljskih objekata u FBiH, organizovana zabava na kojoj se u zatvorenom prostoru okupio veći broj ljudi od dozvoljenog, bez poštivanja mjera distance, nošenja zaštitnih maski i rukavica i gdje su posluženi hrana i piće.\n“Na ove okolnosti, u saradnji s Federalnom upravom za inspekcijske poslove, Kantonalna uprava za inspekcijske poslove Kantona Sarajevo vrši inspekcijski nadzor nad poštivanjem mjera i preporuka Federalnog štaba civilne zaštite, te Zakona o zaštiti stanovništva od zaraznih bolesti, kojim su za kršenje preporuka zapriječene novčane kazne u iznosu od 3.000,00 KM”, stoji u saopćenju.\nNajveći pad u njemačkom automobilskom sektoru od 1991. godine!\nFahrudin Solak se oglasio i iznenadio javnost: “Suspendirajte me!”\nNeobičan izvor zarade: Majka od prodaje svog mlijeka zaradila 19.300 eura\nSnimljen kako ostavlja bombu na auto pripadnika Granične policije BiH\nKoronavirus ne jenjava, ali u Sarajevu bez obzira na sve “gori” u kafićima i klubovima\nPogledajte kako je Zoran Kesić javno brutalno ponizio Aleksandra Vučića


Marković: Crnoj Gori potrebne više stope ekonomskog rasta - Vijesti.me\nMarković je kazao da se efekti mjera mogu sagledati na osnovu izvornih prihoda koja se odvije u skladu sa planom Edit\nMarija Mirjačić 26. april 2017, 18:23 ažurirano 21. maj 2019, 13:04\nIako je, zahvaljujući dinamičnom ekonomskom rastu u deceniji od obnove nezavisnosti države BDP po glavi stanovnika po paritetu kupovnih snaga povećan na 42 odsto evropskog prosjeka Crnoj Gori su potrebne više stope ekonomskog rasta i njihova održivost kako bi se BDP po glavi stanovnika približio brže onome u EU.\nTo je kazao danas premijer Duško Marković u odgovoru na pitanje kluba DPS -a u parlamentu u okviru premijerskog sata.\nPoslanik DPS -a i potpredsjednik parlamenta Branimir Gvozdenović je pitao Markovića kakva je dinamika sprovođenja reformskih mjera i njihovi efekti, a koje su sadržane u Programu ekonomskih reformi (PER) za period od ove do 2019. godine.\nMarković je kazao da se efekti mjera mogu sagledati na osnovu izvornih prihoda koja se odvije u skladu sa planom.\n“U odnosu na prva četiri mjeseca prošle godine, izvorni prihodi budžeta su u periodu od januara od 21. aprila ove godine veći za 1,1 odsto iznosili su 403,2 miliona eura. Želim još da kažem da su nam na ovaj dan u aprilu mjesecu upoređujući sa istim periodom iz aprila 2016. godine prihodi veći za 11,2 odsto” kazao je Marković.\nOn je dodao da je na rashodnoj strani potrošnja većine potrošačkih jedinica za prva tri mjeseca ove godine niža od planirane, ali je i kapitalna potrošnja ispod plana.\n“Očekujem da će u narednom periodu biti intenzivirane aktivnosti na stopostotnoj realizaciji kapitalnog budžeta kao važnog za sprovođenje priroitetnih reformskih mjera na unapređenju fizičke infrastrukture i ostvarenje investicione potrošnje važne za projektovani ekonomski rast”, rekao je Marković.\nMarković je kazao da sve ide u pravcu ostvarenju stope realnog ekonomskog rasta od 3,2 odsto u ovj godini koja je projektovana u PER- u.\nSocijaldemokrate su pitale Markovića šta Vlada preduzima kako bi podstakla razvoj sjevernog regiona, te koliko je novca i za koje projekte predviđeno da se uloži u sjever tokom ove godine.\nPremijer je kazao da investicije u sjeverni region dominiraju u sklopu ekonomske i razvojne politike Vlade.\n“Akcionim planom za primjenu Strategije regionalnog razvoja u 2017. godini za sjever je predviđeno 376,3 miliona ( 51 odsto ukupnih sredstava). Od toga se na održivi rast sjevernog regiona odnosi 79 odsto ukupnih ulaganja, na pametan rast 16 odsto, dok se na inkluzivan rast odnosi pet odsto”, rekao je Marković.\nDuško Marković, skupština(Foto: Boris Pejović)\nOn je dodao da je za projekte u oblasti saobraćajne infrastrukture tog regiona ovogodišnjim kapitalnim budžetom opredijeljeno 200 miliona eura.\nPoslanik SD -a Vujica Lazović je reako da sjeverni region obiluje brojnim prirodnim bogatstvima, al ida je evidentno da se ona ne stavljaju u funkciju snažnog razvoja zemlje podstičući na taj način i ravnomjerni regionalni razvoj.\nDPS i Brajović zloupotrijebili parlament u izborne svrhe u Herceg Novom\nGvozdenović je,uz dopuštanje predsjednika parlamenta Ivana Brajovića, juče prekšio proceduru i postavio Markoviću dodatno pitanje šta Vlada planira da uradi na planu ekonomskog razvojaopštine Herceg Novi .\nU toj opštini se početkom maja održavaju lokalni parlamentarni izbori.\nMarković je kazao da se očekuje brza valorizacija ukupnih resursa na tom području, te da se Vladi javljaju svakofnevno investitori koji su spremni da u tom gradu ulože svoj kapital.\nMarković je iskoristi postavljeno pitanje da uputi riječi pohvale na račun projekta Porto Novi, dosadašnjim ulaganjima u taj projekat i planovima investitora o tome koliko će da zaposle domaćih radnika kada se on završi.


Predavanja studentima specijalističkim studijama Preduzetnička ekonomija - Poreski konsalting, Pravne Usluge\nPredavanja studentima specijalističkim studijama Preduzetnička ekonomija\nU četvrtak 15 marta finansijska direktorica Finance Plusa, g-đa Slađana Raičković, održala je prvi čas predavanja studentima specijalističkim studijama Preduzetnička ekonomija - smjer: Računovodstvo u toku ljetnjeg semestra studijske 2017/2018. godine, u okviru predmeta Informacioni sistemi u računovodstvu, u prostorijama kompanije Finance Plus.\nG-đa Slađana Raičković koja je između ostalog i jedan od osnivača kompanije Finance Plus, ima višedecenijsko iskustvo u radu. Studenti su dobili priliku da se upoznaju sa primjenom racunovodstva u praksi na licu mjesta, u jednoj od najvecih računovodstvenih agencija u Crnoj Gori. To je prilika koju ne dobijaju studenti sa drugih univerziteta - učenje o informacionim sistemima u racunovodstvu, kroz primjenu na licu mjesta.\nNa prvom času g-đa Slađana Raičković je održala prezentaciju kompanije Finance Plus, upoznala se sa studentima i pitala ih za njihove ciljeve vezano za posao i karijeru u budućnosti. Takođe, Slađana je istakla da će studenti na predavanjama da se upoznaju sa nacinom rada u Finance Plus-u, kako bi su oni kroz praksu dobili iskustvo i upoznali nove stvari.\nNatasa Kostic March 26, 2018 Vijesti\n← 3 kljucne informacije za osnivanje kompanije u Crnoj Gori\nRadionica „Dozvoli sebi Uspjeh“ →


Foto: BETAPHOTO/AP/Hussein Malla\nčetvrtak, 1. decembar 2016. | 21:43\nMlada fudbalska reprezentacija Srbije će na Evropskom prvenstvu 2017. godine igrati u Grupi B sa selekcijama Portugala, Španije i Makedonije, odlučeno je danas žrebom u Krakovu. "Na Evropskom prvenstvu nema lakih protivnika. Mislim da smo dobili jednu korektnu grupu, a teško je izabrati koja je najjača na predstojećem šampionatu. Biti prvak u ovoj našoj B grupi je jednako kao i osvojiti Evropsko prvenstvo... A, naše ambicije su velike", rekao je Sivić, prenosi Fudbalski savez Srbije.\nSrbija će grupnu fazu takmčenja na šampionatu Evrope igrati u Gdinji i Bidgošću, a prvi protivnik će joj biti Portugal. Sivić smatra da je to dobro. "Dobro je i što će Portugal i Španija imati svoj derbi, ali moj stav je da treba da se bavimo sobom, da mi damo svoj maksimum i probamo da budemo prvi u grupi i plasiramo se u polufinale... Apsolutno je suvišno govoriti o rejtingu selekcija, jer se radi o reprezentacijama, naravno mislim na Španiju i Portugal, koje su mnogo puta osvajale ovaj šampionat, stalni su učesnici i ne treba trošiti reči o kvalitetu koji poseduju", rekao je Sivić.


SARAJEVO – Guverner Centralne banke BiH Senad Softić rekao je da bi pregovori oko novog aranžmana sa Međunarodnim monetarnim fondom /MMF/ trebali početi nakon lokalnih izbora u BiH, te da će fokus programa biti na odgovoru na pandemiju virusa korona, ali i strukturalnim reformama.\n“Vlasti u BiH već su se izjasnile da je potreban novi aranžman sa MMF-om, a i MMF da je spreman ući u nove pregovore”, rekao je Softić.\nSoftić je ocijenio da je pandmija virusa korona najveći uticaj imala na smanjenje ekonomskih aktivnosti i gubitak radnih mjesta.\n“Dio ekonomskih aktivnosti se neće vratiti u normalne tokove tako brzo. Zanimanja koja se, po prirodi svog posla, oslanjaju na direktan ljudski kontakt sigurno će još izvjesno vrijeme osjećati posljedice i nakon što mjere distanciranja budu ukinute”, rekao je Softić za “Dnevni avaz”.\nSoftić je rekao da je pandemija dovela i do pada doznaka iz inostranstva za 213 miliona KM, odnosno 10 odsto, u prvih šest mjeseci ove godine. Srna\nTagovi: bihmmfsenad softic


Javni konkurs za dodelu bespovratnih podsticajnih sredstava za finansiranje/sufinansiranje podrške gasifikacije u jedinicama lokalnih samouprava – ICR\nSredstva za finansiranje / sufinansiranje podrške gasifikacije u jedinicama lokalnih samouprava, planirana su Finansijskim planom Pokrajinskog sekretarijata za energetiku, građevinarstvo i saobraćaj za 2019. godinu.\nSredstva se dodeljuju jedinicama lokalne samouprave (opština/grad) sa teritorije Autonomne Pokrajine Vojvodine, u cilju podrške gasifikaciji.\nBespovratna podsticajna sredstva se dodeljuju na osnovu javnog konkursa. Tekst javnog konkursa objavljuje se u “Službenom listu Autonomne pokrajine Vojvodine“ i na internet stranici Pokrajinskog sekretarijata za energetiku, građevinarstvo i saobraćaj (u daljem tekstu: Sekretarijat) http://www.psemr.vojvodina.gov.rs/, kao i skraćeno u jednom od dnevnih glasila koje se distribuira na celoj teritoriji Autonomne Pokrajine Vojvodine (u daljem tekstu: Konkurs).\nPravo učešća na konkursu imaju jedinice lokalne samouprave (opština/grad) sa teritorije AP Vojvodine.\nBespovratna podsticajna sredstva koja se dodeljuju mogu se koristiti za finansiranje/sufinansiranje podrške gasifikacije u jedinicama lokalnih samouprava.\nBespovratna podsticajna sredstva, koja se dodeljuju, imaju za cilj podršku jedinicama lokalnih samouprava u svrhu zamene vrste goriva ekološki prihvatljivijim (gas).\n1. Ukupan iznos za raspodelu sredstava je 13.920.890,00 dinara (slovima: trinaestmilionadevetstotinadvadesethiljadaosamstotinadevedeset dinara dinara i 00/100);\n2. Jedan podnosilac zahteva može da konkuriše samo sa jednim projektom;\n3. Pravo učešća na konkursu imaju jedinice lokalne samouprave (opština/grad) sa teritorije AP Vojvodine;\n4. Rok za podnošenje prijave je 18. oktobar 2019.\nPrijave na Konkurs mogu se podneti lično, predajom pisarnici pokrajinskih organa uprave u Novom Sadu, Bulevar Mihajla Pupina br. 16, ili se upućuju poštom, obavezno u pisanoj formi isključivo na konkursnim obrascima koji se mogu preuzeti u Sekretarijatu ili sa internet prezentacije (sajta) Sekretarijata. Obrazac prijave se podnosi overen i potpisan od strane ovlašćenog lica podnosioca prijave u zatvorenoj koverti sa naznakom “NE OTVARATI“ , nazivom i adresom podnosioca prijave i nazivom konkursa, na adresu:\n3. Ovlašćenje za zastupanje grada/opštine\n7. Kopija građevinske dozvole ili odobrenja za izvođenje radova\n8. Izjava podnosioca zahteva da nema neizmirenih obaveza prema Sekretarijatu, po osnovu ranije potpisanih ugovora, čiji je rok za realizaciju istekao (obrazac Izjave se nalazi na sajtu Sekretarijata);\n9. Izjava da se protiv podnosioca zahteva ne vodi krivični postupak (obrazac Izjave se nalazi na sajtu Sekretarijata);\n10. Izjava o dosadašnjem korišćenju sredstava Pokrajinskog sekretarijata za energetiku, građevinarstvo i saobraćaj, u poslednje 3,5 godine (obrazac Izjave se nalazi na sajtu Sekretarijata);\n11. Izjava podnosioca zahteva (obrazac Izjave se nalazi na sajtu Sekretarijata):\na) da su, uz sredstva dobijena po ovom Konkursu, obezbeđena/biće obezbeđena\npreostala finansijska sredstva za realizaciju projekta;\nb) da će se namenski i u skladu sa važećom zakonskom regulativom (Zakon o\nbudžetskom sistemu, Zakon o javnim nabavkama i dr.) utrošiti dodeljena\n12. Sredstvo finansijskog obezbeđenja kojim podnosilac prijave obezbeđuje ispunjenje svojih ugovornih obaveza NE PODNOSI SE UZ PRIJAVU\n(Podnosilac prijave kome je dodeljen ugovor je dužan da, prilikom zaključenja ugovora, dostavi sredstvo finansijskog obezbeđenja).\n• nepotpune i nerazumljive prijave (prijave u kovertama koje nisu obeležene prema zahtevu iz Pravilnika, prijave uz koje nisu priloženi svi potrebni dokazi, prijave koje su nepotpisane, sa nepopunjenim rubrikama i neupisanim zahtevanim brojčanim vrednostima u tabeli sa kriterijumima, popunjene grafitnom olovkom, prijave poslate faksom ili elektronskom poštom (e-mail), prijave koje nisu podnete na odgovarajućem obrascu, bez odgovarajućeg broja računa otvorenog kod Uprave za trezor, koje sadrže nerazumljive i nečitke podatke).\nNeće se takođe uzimati u razmatranje prijave onih subjekata koji su koristili sredstva Pokrajinskog sekretarijata za energetiku, građevinarstvo i saobraćaj, a u slučaju isteka ugovorenog roka nisu podneli Pokrajinskom sekretarijatu za energetiku, građevinarstvo i saobraćaj, finansijske i druge obavezne izveštaje o utrošku dodeljenih sredstava\nKomisija sačinjava predlog o dodeli sredstava na osnovu Pravilnika o dodeli bespovratnih podsticajnih sredstava za sufinansiranje izrade elaborata energetske efikasnosti u javnim ustanovama, koji se nalazi na sajtu Sekretarijata www.psemr.vojvodina.gov.rs\nKorisnik sredstava je obavezan da Sekretarijatu podnese narativni-opisni i finansijski izveštaj, na obrascu i prema uputstvu koje se nalazi na internet prezentaciji Sekretarijata, sa priloženom pratećom dokumentacijom o realizaciji projekta i namenskom i zakonitom utrošku sredstava (u daljem tekstu: Izveštaj), najkasnije u roku od 15 dana od ugovorenog roka utvrđenog za realizaciju projekta, sa pripadajućom dokumentacijom.\nFinansijski izveštaj mora da sadrži dokaze o utrošenim sredstvima, sa kompletnom dokumentacijom kojom se opravdava namensko i zakonito korišćenje dobijenih sredstava, kao i preostalih sredstava potrebnih za realizaciju projekta (dokumentaciju o sprovedenom postupku javnih nabavki, izvode iz Uprave za trezor, fakture, ugovore, i drugu finansijsku dokumentaciju) overenom od strane ovlašćenih lica.\nKorisnici sredstava po javnom konkursu dužni su da kod svih javnih publikacija i objavljivanja o aktivnostima, merama i programima koji se finansiraju i sufinansiraju po javnom konkursu navedu da je u finansiranju i sufinansiranju istih učestvovala Autonomna pokrajina Vojvodina, Pokrajinski sekretarijat za energetiku, građevinarstvo i saobraćaj.\nSve dodatne informacije u vezi sa Konkursom mogu se dobiti u Pokrajinskom sekretarijatu za energetiku, građevinarstvo i saobraćaj putem elektronske pošte: psegs@vojvodina.gov.rs.\nJAvni konkurs za unapređenje vodnog saobraćaja i razvoja intermodalnog transporta\nKratkoročni krediti za izvoz\n24. jula 2009. 5. juna 2013. sasha\nUčešće u finansiranju mera aktivne politike zaposljavanja\n10. januara 2022. Ξ


MEI - Aktuelnosti - Joksimović i Žiofre oko programiranja IPA 3\nMinistar za evropske integracije Jadranka Joksimović i šef Delegacije EU u Srbiji Emanuele Žiofre razgovarali su danas o aktivnostima u procesu pristupanja Srbije EU, a posebno o mogućnosti da se do kraja godine formalno nastave pregovori o članstvu, kao i o IPA 3 finansijskoj perspektivi, odnosno o pripremi narednog programa IPA, za 2022. godinu.\nJoksimović je izrazila uverenje da će države članice uvažiti činjenicu da je Evropska komisija u Izveštaju o Srbiji za 2021. preporučila otvaranje dva klastera za koje je Srbija dostigla sva postavljena merila, saopšteno je iz Ministarstva za evropske integracije.\n„Vlada Srbije i posle objavljivanja Izveštaja nastavlja da sprovodi sve aktivnosti predviđene pristupnim procesom, na koje se obavezala ne samo svojim evropskim partnerima, već pre svega građanima Srbije”, rekla je ministar i posebno informisala ambasadora o daljim koracima u ustavnoj reformi i u drugim segmentima vladavine prava.\nGovoreći o prioritetima u procesu evropske integracije, Joksimović i Žiofre razmatrali su i naredne korake u vezi sa Programim IPA 2021, ali i dalje planove Srbije da se što bolje, i uz pomoć fondova EU, pripremi za nastavak usklađivanja sa pravom i standardima EU.\nPosebno je bilo reči o Strateškom odgovoru, dokumentu koji u skladu sa novim pravilima IPA 3 treba da pripremi svaka država korisnica ovih sredstava, pa i Srbija, a koji sadrži pregled usaglašenosti nacionalnog strateškog okvira sa okvirom IPA 3 kroz svih pet prioritetnih oblasti.\nKako je naglasila Joksimović, u dokumentu koji će biti sačinjen u saradnji sa Evropskom komisijom, biće navedene aktivnosti koje predlažemo za finansiranje iz IPA 3 za period 2021-2024.\n„Zelena agenda, borba protiv klimatskih promena i održivi razvoj zajednički su ciljevi EU i Srbije i naša usklađenost sa standardima Unije i njenim strategijama razvoja biće dostignuta i uz finansijsku podršku iz pretpristinih fondova”, istakla je Joksimović.\nAmbasador Žiofre naglasio je da IPA 3 (2021-2027) za Zapadni Balkan ukupno nudi 14,1 milijardi evra za sve korisnike na Zapadnom Balkanu, kao i da će odabir projekata zavisiti od zrelosti i spremnosti istih.\nIzrazio je uverenje da će Srbija, kao i do sada, maksimalno koristiti mogućnosti koje su joj na raspolaganju, te da će u Delegaciji EU imati efikasnog partnera na tom poslu.\nSagovornici su zaključili i da proces programiranja IPA 2022 ide dobro i da je poseban akcenat stavljen na projekte iz oblasti vladavine prava, zaštite životne sredine i borbe protiv klimatskih promena.


VUČIĆEV POTRČKO PONOVNO BULAZNI: Ne biste vjerovali šta je poručio predsjednici Hrvatske, spominje POKLANU SRPSKU DJECU… | Slobodna Bosna\nMinistara odbrane Srbije odgovorio je predsjednici Hrvatske\n08. Sep. 2019 08. Sep. 2019\n- Nema veće provokacije za zdrav razum nego zabraniti Srbima da se pomole na stratištu poklane srpske dece - rekao je ministar odbrane Srbije Aleksandar Vulin, poslije jučerašnjeg incidenta kad je delegacija Vojske Srbije zaustavljena na granici sa Hrvatskom, na putu do Jasenovca.\n„Nema nazadnije politike od one koja traži opravdanje za Dom spremni i ustaške zločine”, izjavio je ministar odbrane Srbije Aleksandar Vulin odgovarajući na izjave predsjednice Republike Hrvatske Kolinde Grabar-Kitarović i premijera Andreja Plenkovića o zabrani ulaska delegacije oficira Vojske Srbije i kadeta u Jasenovac.\nVulin, međutim, nije odgovorio zbog čega su vojnici iz Srbije bez prethodne najave pokušali ući u Hrvatsku i tamo se presvući, te izazvati još veći međunarodni skandal!\nSABORSKI ZASTUPNIK BOJAN GLAVAŠEVIĆ ZA „SB“: „Tražit ću blokadu ulaska Srbije u EU; Škoro je šuplja priča, zarađuje na autorskim pravima za pjesme podrške Ratku Mladiću“!\nODJEKIVALE DETONACIJE: Veliki požar na brodu američke ratne mornarice, na desetine povrijeđenih...


Dezifloor 1000 ml – Anding Trade\nPočetnaProizvodiDezinfekcija ruku i prostorijaDezifloor 1000 ml\nDEZIFLOOR spada u novu generaciju dezinfekcionih sredstava sa izrazito širokim spektrom antimikrobnog delovanja, a deterdžentna komponenta koja je prisutna u preparatu čini ga izuzetno dobrim virucidom, a naročito na lipofilne viruse. DEZIFLOOR se koristi kao 0,8% rastvor (1 l dezifloora 125 l vode) za dezinfekciju i čišćenje podova i površina. Površine se peru uobičajenim postupkom, a predmeti se prebrišu odnosno prskaju. Kod jače zaprljanih površina potrebno je češće menjati radni rastvor. Sa 1 litrom Dezifloora koji se pomeša sa 124 l vode može se dezinfikovati i očistiti 600 m2 – 1200 m2 površina u zavisnosti od uprljanosti odnosno 1 litar spremljenog rastvora čisti i dezinfikuje 5-10 m2 površina. Površine koje dolaze u kontakt sa namirnicama treba posle dezinfekcije isprati vodom. Prilikom rada sa preparatom nositi zaštitne rukavice, a kod raspršivanja zaštitnu masku sa naočarima. Ukoliko preparat dolazi u kontakt sa kožom i očima dobro isprati vodom. Pakovanje od 1000 ml.


Konkurs za podršku projektima u oblasti aktivizma građana/ki i demokratizacije (rok: 2.3.2020) : Inkluzija\nFondacija za otvoreno društvo Srbija objavila je Konkurs za podršku projektima u oblasti aktivizma građana/ki i demokratizacije.\nomogućavaju direktno učešće građana i građanki i njihovih organizacija u javnim poslovima na svim nivoima (od mesne zajednice i đačkih parlamenata do nacionalnog nivoa) kroz organizovane platforme, mreže organizacija ili druge institucionalizovane ili poluinstitucionalizovane oblike učešća građana/ki;\nuspostavljaju saradnju između akademske zajednice, think-tank organizacija, sindikata, nevladinih organizacija, neformalnih grupa i društvenih pokreta, a u cilju otvaranja dijaloga i zagovaranja socijalno održivih politika, solidarnosti i pravednosti naročito u oblastima zaštite socijalnih i ekonomskih prava, urbanog razvoja i tzv. digitalne revolucije;\npodstiču demokratski angažman građana i građanki u lokalnoj zajednici u cilju ostvarivanja javnog interesa i očuvanja javnog prostora za dijalog i aktivističko delovanje;\nUkupan iznos sredstava namenjenih za finansiranje projekata prikupljenih putem ovog konkursa, kao i putem konkursa za podršku projektima u oblastima javnog integriteta i borbe protiv korupcije, odnosno etničkih manjina i inkluzije Roma i Romkinja, je 1.100.000 USD.


Kolovozi uglavnom suvi, mogući odroni i poledica | Glas Banja Luke - Nezavisni online magazin\nKolovozi uglavnom suvi, mogući odroni i poledica\nBANJALUKA – Na putevima u Republici Srpskoj i Federaciji BiH saobraćaj se odvija po suvim i mjestimično vlažnim kolovozima, a formiranje poledice, moguće je posebno u višim planinskim predjelima i preko prevoja.\nNa dionicama koje prolaze kroz usjeke i pored kamenih kosina, učestali su odroni zemlje i kamenja na kolovoz, saopšteno je iz Auto-moto saveza /AMS/ Republike Srpske.\nU toku je izgradnja i sprovođenje privremenog sistema naplate putarine na auto-putu “9. januar” Banjaluka-Doboj, na petlji Mahovljani, zbog čega je na ovom lokalitetu izmijenjen režim odvijanja saobraćaja, pa vozače iz AMS upozoravaju da voze opreznije i poštuju privremeno postavljenu saobraćajnu signalizaciju.\nZbog izgradnje naplatne stanice “Čatrnja” na auto-putu Gradiška-Banjaluka izmijenjen je režim u odvijanju saobraćaja koji se na mjestu izvođenja radova odvija dvosmjerno.\nPrethodni članakMala matura 5. i 6. juna\nNaredni članakNajavljena isključenja: Privremeno bez struje 18 naselja u Banjaluci


Održan Konsultativni sastanak u okviru projekta „Skok ka jednakosti polova“ – Udruženje Intermedia\nSastanak je vodila Aleksandra Knežević, ekspert za ljudska prava u sportu, diskutovano je o toku procesa, prikupljene su informacije sa terena i raspravljano je o daljim koracima u polju neformalne edukacije o ljudskim pravima kroz sport. Zaključeno je da je poželjno sa ovom metodom rada početi od najranijeg doba sa mladim sportistima i sportistkinjama, uz pristup prilagođen uzrastu. Takođe je napomenuto da je neophodno kontinuirano osnaživanje trenera u ovom polju.\nPodsetimo, mladi treneri ritmičke gimnastike iz Beograda prvo su okupljene na inicijalnom treningu za izgradnju kapaciteta kao edukatora za ljudska prava kroz sport. Potom su stečeno znanje prenosile polaznicama tokom radionica na treninzima, a učestvovale su i u promotivnim aktivnostima. Sledi objedinjavanje zaključaka i preporuka u Praktikumu za obrazovanje o ljudskim pravima kroz sport, koji će biti dostupan na internetu za dalje korišćenje, čime će proces biti kompletno zaokružen.\nProjekat je sprovodilo naše udruženje u partnerstvu sa Gimnastičkim društvom Palilula, uz podršku Evropske omladinske fondacije Saveta Evrope.


PORTAL: Napadnut američki konzulat u Meksiku\nNapadnut američki konzulat u Meksiku\nNa američki konzulat u gradu Monterej na severu Meksika dvojica nepoznatih napadača ispalila su nekoliko hitaca iz vatrenog oružja i bacila ručnu granatu koja nije eksplodirala. U napadu nije bilo povređenih, javio je Rojters.\nLokalna policija i američki federalni istražitelji ispituju mesto napada, ali za sada nije poznat motiv napadača. Konzulat, zadužen za izdavanje američkih viza imigrantima iz Meksika i za pomoć Amerikancima u toj zemlji, danas je bio zatvoren zbog praznika posvećenog Kristoferu Kolumbu, ali bi trebalo da sutra nastavi sa radom.\nPortparol meksičke policije je izjavio da upotreba malokalibarskog oružja i ručno pravljene granate može da ukaže da su napadači amateri ili, jednostavno, ljudi ljuti na američke vlasti što im nisu omogućile da pređu granicu.


Nezaposlenost sve „žilavija“ - Biznis i Finansije\nHome\tVestiEkonomija\tNezaposlenost sve „žilavija“\nMeđunarodna organizacija rada izdala je svoju godišnju publikaciju „Globalni trendovi zapošljavanja“ u kojoj ukazuje na činjenicu da će skorašnji umereni oporavak u razvijenim zemljama u 2014. ojačati ekonomski rast ali nedovoljno da bi se situacija na tržišta rada popravila.\nZaključak ove publikacije je da je trenutno privredni rast suviše slab da bi bitno uticao na značajniji rast zapošljavanja svuda u svetu. U mnogim ekonomijama, posebno u evrozoni, BDP je još uvek ispod nivoa pretkriznog, što se vidi i po podacima o nezaposlenosti. Neke zemlje u razvoju zaostaju za stopama rasta iz protekle decenije zbog čega je teško iskoreniti siromaštvo u njima.\nU poslednje vreme je otvaranje novih radnih mesta svuda u svetu usporilo a i prosečno trajanje nezaposlenosti se u većini zemalja produžilo. U Sjedinjenim država se pre krize na posao čekalo u proseku 3 do 4 meseca, a u 2012. je period nezaposlenosti produžen na pola godine, a u Španiji je ta razlika još veća – sa 5 meseci period između dva posla produžen je na 8. U mnogim zemljama desilo se isto, što je dokaz da je nezaposlenost sve upornija i da će sve teže biti iskoreniti je.\nViše o ovome možete pročitati u „Globalni trendovi zapošljavanja 2014“


Na svih 15 lokacija u Baru odlièan kvalitet vode; Šta je s ostalim crnogorskim kupalištima? - 92putovanja\nNa svih 15 lokacija u Baru odlièan kvalitet vode; Šta je s ostalim crnogorskim kupalištima?\n/ sreda, 8.09.2021. / 11:12 -> 11:34 / Vesti / Komentara: 10 Izvor: B92\nNajnoviji rezultati analiza koju je sproveo Institut za biologiju mora pokazali su da je na 88,2 odsto lokacija morska voda odliènog kvaliteta.\nIdete u Crnu Goru ovog septembra? Ponesite polisu putnog osiguranja, po moguæstvu onu koja ima pokriæe za kovid 19\nRezultati analize kvaliteta morske vode za 110 lokacija, koju je Institut za biologiju mora sproveo u periodu od 31. avgusta do 3. septembra ove godine, pokazali su da je na 88,2 odsto lokacija morska voda bila odliènog kvaliteta, na 10,0 odsto lokacija dobrog, dok je na 1,8 odsto lokacija voda bila zadovoljavajuæeg kvaliteta, piše RTCG.\n“Ovi rezultati potvrðuju da je morska voda na crnogorskim kupalištima dobrog kvaliteta, tj. da je sanitarno ispravna, te bezbedna za kupanje i rekreaciju”, saopšteno je iz Morskog dobra.\nU opštini Ulcinj, od ukupno 18 lokacija na kojima se realizuje Program praæenja sanitarnog kvaliteta morske vode, voda je bila odliènog kvaliteta na njih 16, dok je na 2 lokacije voda bila dobrog kvaliteta.\nCrna Gora - nove mere: Samo uz jedan od 4 dokaza\n“Na podruèju opštine Bar, voda je bila odliènog kvaliteta na svih 15 ispitivanih lokacija. Kada je u pitanju opština Budva, Program se realizuje na 32 lokacije, te je u ovom merenju na njih 27 voda bila odliènog, na 3 dobrog, a na 2 lokacije zadovoljavajuæeg kvaliteta”, pokazala je analiza.\nU Bokokotorskom zalivu, u opštini Tivat, na 8 lokacija voda je bila odliènog kvaliteta, dok je na jednoj lokaciji ona bila dobrog kvaliteta.\n“Na podruèju opštine Kotor od ukupno 15 lokacija, voda je bila odliènog kvaliteta na njih 12, a dobrog na preostale 3 lokacije. U Herceg Novom uzorkovana je voda na ukupno 21 lokaciji, od èega je na njih 19 ona bila odliènog, a na 2 dobrog kvaliteta”, zakljuèili su iz Morskog dobra.\nstrana 1 od 3731 idi na stranu\nKako se suoèiti sa spontanim pobaèajem?


Haradinaj Stubla: Petkoviću zabranjen ulazak na Kosovo zbog destruktivnog ponašanja Srbije | Insajder\nVršiteljka dužnosti ministarke spoljnih poslova Kosova Meljiza Haradinaj-Stubla saopštila je danas da je direktoru Kancelarije za Kosovo i Metohiju Vlade Srbije Petru Petkoviću zabranjen ulazak na Kosovo pošto Srbija "nastavlja da se ponaša destruktivno".\n"Tako će biti jer se Srbija i dalje ponaša destruktivno, nastavlja sa zlostavljanjem i proizvoljnim hapšenjima i nezakonitim pritvaranjem građana Kosova, te koristi ilegalne puteve za uvođenje sumnjivih 'vakcina' na Kosovo u cilju ugrožavanja državne bezbednosti i javnog zdravlja", napisala je ona.\nRekla je da se nastavljaju pokušaji kampanje "protiv kosovske državnosti", navela je nedavni poziv Kataru da ne lobira za Kosovo, čime se, kako je ocenila, flagrantno krše sporazumi iz Vašingtona i Brisela.\n"Povećanje provokacija, pretnji, lošeg ponašanja i prljavih igara koje donose nesigurnost i destabilizaciju u regionu i šire! Stoga, neka se klone Kosova", dodala je ona.\nRanije danas Petar Petković je saopštio da je odluka da mu se ne dozvoli da obiđe popavljena područja na Kosovu doneta zbog predizborne kampanje, te je kritikovao Evropsku uniju za nemoć.\n"Očigledno je da je predizborna kampanja u Prištini počela i pre zakonskog roka i da su Srbi ponovo glavne mete. Postupak albanskih političara govori o tome da im je politički marketing važniji od života i bezbednosti ljudi", rekao je Petković.\nOcenio je da takvi postupci Prištine pokazuju da EU nije u stanju da obezbedi poštovanje postignutih sporazuma, među kojima je i onaj o slobodi kretanja.


Ispred Odjeljenja za obrazovanje prisustvovao je šef Odjeljenja Senad Osmanović koji je izrazio: „spremnost za saradnju sa civilnim sektorom, te istakao da u budućem periodu se mora pojačati kontrola ulazaka nevladinih organizacija u sistem obrazovanja i na taj način će samo nevladine organizacije koje imaju kvalitetne programe dobiti mogućnost saradnje.“\nGospođa Amra Abadžić ispred Odjeljenja za privredni razvoj, sport i kulturu je iznijela zanimljiv načine saradnje sa civilnim sektorom u dijelu zapošljava, sporta i kulture, te uključenje organizacija civilnih društva koji se bave ovom tematikom u uključenje u Privredni savjet Brčko distrikta.\nOdjeljenje koje se neposredno bavi kontrolom i unapređenjem civilnog sektora u Brčko distriktu predstavljali su v.d. šefice Pododjeljenja Jelica Marić i referent za problematiku mladih Sead Ušanović. Dogovoreno je da se civilni sektor uključi u sve aktivnosti za koje Odjeljenje ima zakonsku obavezu nastalu usvajanjem Zakona o mladima Brčko distrikta, a to je organizacija Vijeća mladih Brčko distrikta, uspostavu baze omladinskih nevladinih organizacija, te izradu Strategije za mlade Brčko distrikta. Istaknuto je da Strategiju treba da rade mladi koji ekzistiraju u Brčko distriktu, a da se uporedo izradom iste pristupi izradi Zakona o volontiranju Brčko distrikta.\nKristina Barišić ispred Mreže „Promoviši pozitivno“ istakla je zadovoljstvo realizacijom današnjih aktivnosti, te spremnošću svih u Vladi Brčko distrikta da sarađujući sa organizacijama civilnog društva unaprijede život građana Brčko distrikta. „Posebno ističem aktivnosti izrade Zakona o volontiranju jer će se na ovaj način vrednovati volonterski rad u dijelu radnog iskustva i pripavničkog radnog staža, te na taj način bodovati prilikom zapošljavanja.“\nSljedeća kafa s gradonačelnikom bi trebala da bude realizovana povodu 12. avgusta odnosno Svjetskog dana mladih, a pozive za realizaciju istog očekujemo od gradonačelnika Brčko distrikta.\nZaključci do kojih se došli na ovom događaju su sljedeći: da je potrebno nastaviti s praksom održavanja sastanaka sa predstavnicima lokalne vlasti na ovaj način; da je vrlo bitno potpisati sporazum o saradnji između Vlade Brčko distikta BiH i mreže „Promoviši pozitivno“, te uključiti Mrežu, kao i predstavnike civilnog društva, prilikom izrade Vladine Strategije za mlade Brčko distrikta BiH; da je neophodno razmotriti način za uključivanje aktivnosti Mreže u godišnje sportske i kulturne manifestacije u Brčkom od sljedeće godine i naravno istaknuti spremnost Odjeljenja za obrazovanje Brčko distrikta BiH za saradnju sa mrežom „Promoviši pozitivno“.\nMrežu ,,Promoviši pozitivno'' čine organizacije nevladinog sektora i u Brčko distriktu sprovode aktivnosti čiji je cilj promoviranje tolerancije, uvažavanje različitosti i borba protiv predrasuda. Mreža je do danas organizovala niz aktivnosti na širenju pozitivnih vrijednosti u saradnji sa lokalnim vlastima i drugim organizacijama civilnog društva i takođe je ovom prilikom predstavila svoj rad.\nViše iz ove kategorije « DM na volonterskom zadatku u Dnevnom centru\tOKRUGLI STO NA TEMU BORBE PROTIV KORUPCIJE »


VIDEO Učiteljice sa đacima đuskale uz Baju Malog Knindžu, a onda se pravdale da su "deca birala pesmu" - Društvo - Dnevni list Danas\nPočetna » Vesti » Društvo » VIDEO Učiteljice sa đacima đuskale uz Baju Malog Knindžu, a onda se pravdale da su „deca birala pesmu“\nProcureo novi snimak đaka i učiteljice koji đuskaju uz Baju Malog Knindžu\nNova.rs / A. Mandić23.06.2022. 13:09\nDiretkorka novosadske OŠ „Vasa Stajić“ u kom su četvrtaci na oproštajnoj priredbi sa učiteljicom u koloni đuskali uz pesmu Baje Malog Knindže koja raspiruje nacionalnu mržnji i slavi ratne zločine, najavila je pokretanje disciplinskog postupka.\nPrema pisanju Telegrafa, Zorica Đurić je rekla da je „pokrenut disciplinski postupka, i da se škola više neće izjašnjavati povodom ovog slučaja do okončanja istog”.\nĐurićeva nije precizirala protiv koga je pokrenut postupak, s obzirom da su tokom incidenta u sali bile minimum dve učiteljica, a u blizini još dva učitelja. Jedna od njih je predvodila decu u voziću, plešući uz stihove u kojima će “Drina odneti sto Mudžahedina svaki dan”, dok je druga sve to snimala telefonom, a potom poslala na roditeljsku viber grupu.\n„Kada smo dobili snimak na grupi, većina nas se zgrozila i odmah reagovala. Ono što me je dodatno šokiralo je što je učiteljica odgovorila da ona tu praktično ne vidi nikakav problem, da su deca sama puštala muziku i da je „najbitnije da su se deca lepo provela“.\n„Bezobrazno je da se odgovornost praktično prebacuje sada na decu, od kojih većina nije ni znala o čemu pesma govori. Stvarno mi je strašno što je moje dete završilo na snimku gde đuska uz stihove koji veličaju mržnju i zločine“, kaže naš sagovrnik.\nPodsetimo, na završnoj priredbi učenika četvrtih razreda Osnovne škole „Vasa Stajić“ iz Novog Sada, desetogodišnjoj deci puštana je pesma „Ne volim te Alija, zato što si Balija“ u kojoj se raspiruje nacionalna mržnja prema Bošnjacima.\nNa video snimku prosleđenom na roditeljsku vajber grupu, deca od desetak godina đuskaju uz stihove kojima se veličaju ratni zločini u Bosni i Hercegovini, slave topovi „bestrzajci“ i sve to u voziću koji predvodi učiteljica.\nMuftija vojvođanski Muhamed Ziljkić osudio je ova događanja, pozvavši nadležne institucije da tim povodom preduzmu adekvatne mere kako se Bošnjaci i duge manjine ne bi osećale ugroženim, piše 021.rs.\n„Novi Sad je prepoznatljiv po toleranciji i prosto sam zgrožen da jedna učiteljica dozvoli takav propust i umesto da odmah reaguje, ona se još pridružuje veselju uz takvu pesmu. Kakvu poruku nam šalje takav prosvetni radnik, da li treba da strahujemo za našu decu kada ih šaljemo u školu. Ovu situaciju koja nam se desila smatram ispadom pojedinaca, jer je većina prosvetnih radnika divna i vode računa o svakom detetu, bez obzira koje je vere ili nacije“, navodi muftija vojvođanski.\nOn je apelovao na uzdržanost, dodavši da je u poslednje vreme bilo mnogo međunacionalnih ispada među decom, pretežno među osnovcima.\n„Preporučujem širenje pozitivne bratske, prijateljske i komšijske atmosfere, jer život je jedan i nema reprizu, a svi smo mi braća i sestre ma koje vere ili nacije bili“, dodao je Ziljkić.\nLiga socijaldemokrata Vojvodine zahteva od Pokrajinskog sekretarijata za obrazovanje, propise, upravu i nacionalne zajednice da u najkraćem mogućem roku izvrši inspekcijski nadzor u toj osnovnoj školi, zbog „skandala tokom završne svečanosti učenika četvrtog razreda puštane pesme šovinističkog i ekstremističkog tipa“.\n„Ovim incidentom grubo su narušeni opšti principi obrazovanja i vaspitanja, koji su propisani Zakonom o osnovama sistema obrazovanja i vaspitanja Republike Srbije. Potpuno je jasno da je došlo do drastičnog gaženja ljudskih prava i prava svakog deteta i učenika. Ovo je primer ataka na instituciju u kojoj bi trebalo da se neguju otvorenost, tolerancija i multietničnost“, navodi se u reakciji LSV-a koju potpisuje Aleksandar Marton.\nOni upozoravaju da škole ne smeju biti poligon u kome se šiti etnička, verska i bilo koja druga mržnja.\nIstragu takođe zahteva i gradski odbor Demokratske stranke, koja je za skandal u toj osnovnoj školi optužila aktuelnu vlast, zahtevajući kazne za odgovorne.\n„Čitavu deceniju ova vlast kroz svoje medije promoviše jezik mržnje, a obrazovanje ponižava, pa je ovaj događaj samo posledica takvog ponašanja Srpske napredne stranke i njihovih satelita. Kako je moguće da ovako neprimerena pesma završi na školskoj priredbi je pitanje na koje javnost mora da dobije odgovor“, poručuju demokrate.\nDodaju da je neophodno utvrditi odgovornost direktora škole, učiteljica i samih roditelja deteta koje je pesmu donelo u školu, pozivajući resorno ministarstvo da usvoji pravilnik koji će regulisati na koji način se završne priredbe i proslave mogu organizovati u školskim prostorijama, da se slični skandali ne bu ubuduće ponavljali.\n„Budući da su naši najmlađi sugrađani bili izloženi tekstu u kojem se veličaju najstrašniji zločini i ratni sukobi iz naše bliske prošlosti, očekujemo da će prosvetna inspekcija ispitati ovaj nemili slučaj, te da će biti pokrenuti disciplinski postupci protiv odgovornih lica zbog podsticanja verske i nacionalne mržnje, kao i nacionalističke indoktrinacije maloletnih lica“, napominju iz Stranke slobode i pravde.\nKako navode, čak i da se ne radi o incidentu u školi, oni osuđuju „upotrebu ovog, ali i sličnih propagandnih uradaka, koji su proteklih 30 godina imali za cilj potpirivanje međunacionale mržnje i pozive na najgnusnije zločine“.\nIz SSP-a navode da ih posebno brine „tolerancija aktuelnog režima na sveprisutan nacionalistički narativ u medijima i fašističko divljanje na raznim skupovima, što dodatno podgreva atmosferu netrpeljivosti u društvu“, te stvara klimu nesigurnosti za sve one s „pogrešnim imenom”.\nVojvođanski kulturni klub „Vasa Stajić“ ova događanja ocenio je kao „ordinarnu političku i nacionalističku manipulaciju koju nastavni kadar i rukovodstvo sprovodi nad maloletnicima“, pozvavši roditelje učenika da se „aktiviraju“, kako taj skandal ne bi prošao bez konsekvenci.\n„Lik i delo Vase Stajića u potpunoj suprotnosti sa podsticanjem mržnje i nasilja, nacionalizmom, zloupotrebom patriotizma, primitivizmom i prostaklukom, odnosno da je Vasa Stajić čitav svoj život posvetio modernizaciji ovih prostora i usvajanju civilizacijskih vrednosti“, navode iz te organizacije.\nBaja Mali KnindžaDecaOŠ Vasa StajićŠkolađaciNovi Sad\nTužilaštvo predložilo pritvor osumnjičenima među kojima su visokorangirani pripadnici Vojske Srbije i Ministarstva odbrane\nRedakcijski komentar • 25.06.2022. 14:00\nDruštvo • 24.06.2022. 11:08\nDruštvo • 23.06.2022. 19:26\nMinistar prosvete povodom puštanja pesme Baje Malog Knindže: Ovo je izolovani slučaj, nipišto ne odslikava situaciju i atmosferu u školama\nPolicija je uhapsila N. J. (38) zbog sumnje da je na Voždovcu i Vračaru, bežeći od policije, povredio tri osobe i oštetio tri vozila, navodi se u saopštenju koje je danas objavilo Ministarstvo unutrašnjih poslova.\nTužilaštvo za organizovani kriminal predložilo je sudiji za prethodni...\nMeštani sela Pakovraće kod Čačka, čije se kuće i...


Redovna sednica SZ Suncokret B - ponedeljak, 26.4.2021 u 19h - zgrada SUNCOKRET\nsednica Skupštine stambene zajednice Suncokret B, Jurija Gagarina 14 LJ, će se održati u ponedeljak 26.4.2021. u 19h na platformi za video komunikaciju – Zoom.\nIzveštaj upravnika o započetim radovima u podrumu zgrade, zatim o odbijanju upravnika zgrada Suncokret A i Mimoza A da se vansudski poravnaju i prikupe novac od vlasnika GM i GB koji duguju za usluge obezbedjenja u garaži u svetlu početka suđenja 30.4.\nDiskusija i usvjanje predloga “Pravilnika o načinu upotrebe zajedničkih prostorija”.\nDiskusija i izbor najbolje ponude za opremamanje zajedničkih prostorija sa policama za odlaganje stvari stanara u podrumu.\nJavna diskusija o Predlogu za dalje unapređenje sistema obezbeđenja i proširenje te usluge na 24/7.\nPredloge za proširivnje liste tema, dostavite na: upravnik-b@suncokret.org do 25.4.2021.\nTakođe želim da podvućem očigledno, najbolje mesto za prikupljanje informacija na šta i kako trošimo naš novac predstavlja sednica SZ. Dodatno, to je mesto gde pravovremeno možete da plasirate i svoje predloge.\nPrateću dokumentaciju uz tačke 3 i 4 ćete dobiti na mail do kraja ove nedelje ili će biti objavljena na web siteu SZ.\nNapominjem da je u vašem je interesu da se odazovete ovom pozivu. Podsećam da svaki član SZ ako se tri puta zaredom ne uključi u rad (dolaskom ili preko zastupnika, tzv glasanjem), smatra se nedostupnim. To znači da se smanjuje i broj članova koji čini kvorum koji kvalifikovano donosi odluke.


Rusija: SAD su jedina preostala država na svetu koja poseduje hemijsko oružje - Sputnjik Srbija\n10:50 07 Jun 2020\n16:40 11.03.2020 Preuzmite kraći link\n„Sve smo bliže realizaciji najvažnijeg zadatka Organizacije za zabranu hemijskog oružja, a to je potpuno uništavanje svih zaliha hemijskog oružja. Trenutno postoji samo jedna zemlja-učesnica koja poseduje tu vrstu oružja - Amerika. Želeli bismo da pozovemo naše američke partnere da odmere svoje mogućnosti u vezi sa eliminacijom hemijskog arsenala, a takođe i da to učine pre planiranog roka u strogom skladu sa odredbama Konvencije o hemijskom oružju“, rekao je Šuljgin govoreći na 93. sednici Izvršnog saveta organizacije u Hagu.\nRuski mediji podesćaju da su SAD u više navrata odlagale datum za uništenje svog hemijskog arsenala, iako su se prvenstveno obavezale da će to učiniti najkasnije do 2007. godine. Poslednji put su saopštile da će to učiniti do 2023. godine.\n„Verujemo da je Amerika u stanju da obavi taj zadatak, jer ima sve potrebne finansijske, materijalne, ljudske i tehnološke resurse za to“, rekao je Šuljgin.\nRuski mediji takođe navode i da, kada je reč o Rusiji, svo hemijsko oružje je uništeno još pre septembra 2017. godine.\nAmerika, hemijsko oružje, SAD\n07/06 09:56 Korona se ne predaje u Rusiji: Skoro 9.000 novih slučajeva\n07/06 09:35 Španski mediji: EU „zamrzava“ odnose sa Amerikom do predsedničkih izbora


Drobnič: Osigurati slobodu medija u punom smislu\nŠef delegacije Evropske unije u Crnoj Gori Mitja Drobnič ocenio je u ponedeljak da države Zapadnog Balkana treba da preduzmu neophodne reforme kako bi bilo osigurano da se principi slobode izražavanja i medija poštuju i u praksi.\nOn je, na otvaranju dvodnevne konferencije o medijima na Zapadnom Balkanu “Reč, slika i neprijatelj”, kazao da je obezbeđivanje slobode izražavanja i medija jedan od izazova za države koje traže članstvo u EU, prenosi Tanjug.\n“Sve države Zapadnog Balkana treba da preduzmu neophodne reforme kako bi se osiguralo da se principi slobode izražavanja i medija poštuju i u praksi, a ne budu samo sastavni deo zakonske legislative”, naveo je Drobnič.\nOn je ukazao da treba pojačati napore u pravcu rasvetljavanja slučajeva nasilja nad novinarima i osigurati da se protiv počinilaca primene odgovarajuće sankcije.\nPrema rečima Drobniča, zemlje Zapadnog Balkana treba da osiguraju političku i finasijsku nezavisnost javnih servisa i da obezbede adekvatnu primenu zakona o radu u medijima.


Djeca migranti ipak sjedaju u školske klupe\nŠkolska nastava za djecu migranata, koji borave u prihvatnom centru “Sedra”, ipak će biti organizovana u prostoru mjesne škole u naselju Brekovica, uprkos ranijem protivljenju roditelja ostalih đaka i predstavnika mještana.\nOvu informaciju potvrdilo je Ministarstvo obrazovanja USK, kao i gradonačelnik Bihaća Šuhret Fazlić, a nastava bi trebalo da započne već početkom decembra.\nIz pomenutog ministarstva su istakli kako će za djecu migranata biti obezbijeđena posebna učionica unutar te mjesne škole, te da se oni neće miješati s redovnim učenicima koji pohađaju tu obrazovnu ustanovu.\n“Radi se o 51 djetetu i mi smo u obavezi da im omogućimo pravo na školovanje jer nas na to obavezuju i međunarodne konvencije o pravu djeteta. Što se tiče zdravstvenog aspekta, na šta upozoravaju roditelji, treba reći kako nema nikakve bojazni jer će ova djeca biti podvrgnuta sistematskom zdravstvenom pregledu”, kazao je resorni ministar Damir Omerdić.\nGradonačelnik Bihaća Šuhret Fazlić istakao je kako očekuju pomoć međunarodnih organizacija kada je riječ o finansiranju organizacije nastave i prevoza djece migranata.\nFazlić je rekao kako ne prihvata bilo kakve priče o nečijoj navodnoj ugroženosti i smatra to jednom vrstom nedopustive diskriminacije.\n“Nema nikakvog razloga da se onemogući obrazovanje ovoj djeci, jer to nigdje u Evropi nije zabilježeno. Ako neko smatra da njegovo dijete ne može ići u razred s drugim djetetom koje ima različitu boju kože ili status migranta, to je strašno”, naglasio je Fazlić.\nPodsjećamo kako su roditelji učenika koji pohađaju pomenutu osnovnu školu prije nekoliko dana odbacili mogućnost da se na tom mjestu organizuje nastava za djecu migranata. Zaprijetili su da će svoju djecu ispisati iz škole ukoliko se to ostvari, ali su u međuvremenu omekšali svoj stav.\nSada kažu kako podržavaju pravo sve djece na školovanje i dodaju kako su samo tražili kompletne informacije o njihovom zdravstvenom stanju, te načinu organizacije nastave i njihovog prevoza.


ERDOGAN: Turska se neće pokoriti pretnjama u sporu sa Grčkom i Kiprom | Ekspres.net\nERDOGAN: Turska se neće pokoriti pretnjama u sporu sa Grčkom i Kiprom\nTurska se neće pokoriti pretnjama u sporu sa Grčkom i Kiprom zbog pomorskih prava u istočnom delu Mediterana, izjavio je predsednik Turske Redžep Tajip Erdogan. On je, takođe, rekao da Turska želi pregovore oko oprečnih tvrdnji o kontinentalnom pojasu i pravu na potencijalne energetske resurse, preneo je Rojters.\n“Kada je reč o pitanju istočnog Mediterana, naša zemlja se nikada ne zalaže za tenzije, već za mir, saradnju, pravičnost i sprovođenje pravde. Put do ovoga ide kroz pregovore zasnovane na uzajamnom poštovanju”, rekao je Erdogan, ponavljajući poziv za održavanje konferencije na kojoj bi bili uključeni svi akteri u regionu.\nPovezane vesti – Toliko bitaka niko nije dobio\nMeđutim, Turska neće dozvoliti “piratski mentalitet” koje pokazuju druge zemlje kako bi je ograničile na uski obalski pojas.\n“Nećemo se pokloniti pretnjama i ucenama … Nećemo dozvoliti imperijalistički ekspansionizam”, istakao je on.\nLideri Evropske unije treba da procene da li postoje osnove za uvođenje sankcija protiv Turske.\nOni će u četvrtak odlučiti da li će ispuniti svoju pretnju o uvođenju sankcija nakon što je Turska poslala svoj istraživački brod u vode na koje Grčka polaže pravo.\nFrancuska se najviše zalaže za to da na samitu EU koji se održava 10. i 11. decembra budu uvedene sankcije Turskoj.\nGrčka i Kipar daju podršku pridruživanju Turske EU MICOTAKIS POMPEU: Turska krši suverena prava Kipra TURSKIH GRANIČARA NEMA: Grci upotrebili suzavac na migrante ERDOGAN: Grčka kriva za tenzije, Atina da poštuje turska prava


Vrijednost mu je 100 milijuna eura: Na Malti zaplijenjeno 740 kilograma kokaina za Sloveniju - RTL VIJESTI\nVrijednost mu je 100 milijuna eura: Na Malti zaplijenjeno 740 kilograma kokaina za Sloveniju\nKokain u vrijednosti 100 milijuna eura otkriven je u utorak na Malti u kontejneru s bananama koji je trebao biti iskrcan u Sloveniji.\nZaplijenjeno je rekordnih 740 kilograma kokaina koji bi, po procjanama, uličnom prodajom donio 100 milijuna eura, a kontejner u kojemu je droga nađena bio je na putu iz Ekvadora u Sloveniju, prenose u srijedu slovenski mediji objavu malteške carine.\nŠto mislite, kako je? Kroz devet godina muškarac konzumirao nevjerojatnih 40.000 tableta ecstasyja i druge teške droge\nMalteška carina je priopćila da je otkriće droge rezultat operacije koja je trajala duže vrijeme. Uz ostali teret pregledano je 1080 kutija banana, od čega je 37 kutija uz banane sadržavalo ukupno 740 paketa bijele tvari. Laboratorijski je utvrđeno da se radi o kokainu vrlo visoke čistoće.


Ponos Niša - Ranđelović i Jović sportske ličnosti godine - Sportske.net\nPonos Niša - Ranđelović i Jović sportske ličnosti godine\nVaterpolista Sava Ranđelović i košarkaš Stefan Jović imenovani su za sportske ličnosti Niša u godini na izmaku.\nSrpski reprezentativci u vaterpolu i košarci Sava Ranđelović i Stefan Jović proglašeni su sportskim ličnostima Niša u 2016. godini od strane Sekcije sportskih novinara tog grada.\nŽiri koji je brojao preko 35 članova, jer su ga osim sportskih novinara činili i bivši laureati pomenutog priznanja, jednoglasnom odlukom je izabrao Savu Ranđelovića i Stefana Jovića za dobitnike ovogodišnje nagrade.\nDrugi put je ova nagrada, koja se ove godine dodeljuje 38. put, otišla u ruke dvojice sportista, što ne treba da čudi, jer su Sava Ranđelović i Stefan Jović iz Rija doneli olimpijske medalje.\nPriznanje "Sportska ličnost godine Niša" dodeljuje se značajnim sportistima, trenerima ili sportskim funkcionerima, bez obzira gde trenutno žive i rade, a svojim aktuelnim angažmanom u sportu značajno doprinose sportskom ugledu Niša.\nOvu nagradu prethodnih godina su dobijali Ivan Miljković, Dragan Stojković-Piksi, Dejan-Rambo Petković, Stefan Jović, Andrija Živković, Nenad Manojlović, Svetislav Jovanović...\nSavi i Stefanu nagrada će biti uručena na tradicionalnoj elitnoj manifestaciji "Sportski bal", 26. decembra, u restoranu "EI Bolji život".\nTom prilikom će biti saopštena imena nagrađenih i dodeljena priznanja i u ostalim kategorijama: "Sportista godine Niša", "Najbolji mladi sportista godine", "Najuspešniji sportski kolektiv godine" i "Sportski novinar godine", u kojima je jedinstveni žiri takođe obavio glasanje.


U rijeci Usori i teslickom vodovodu primijeceno crno zlato – Pojavile se naftne mrlje u vodi – Bistro Bosno i Hercegovino!\nEkipe Instituta za zaštitu zdravlja RS-a izašle su na teren i uzimaju uzorke uzorke vode iz Kumunulanog poduzeca “Rad” u Teslicu nakon što se u vodi pojavila nafta. Glasnogovornica Instituta Milka Mrda potvrdila je i da se još uvijek uzimaju uzorci koji ce djelomicno biti obradjeni u toj ustanovi, a jednim dijelom u nadležnom zavodu u Beogradu. “Po onome što se odmah moglo vidjeti, po dolasku ekipa na teren, uzeti uzorci vode osjete se na miris nafte i vide se masne mrlje”, rekla je Milka Mrda te naglasila da ce se svi detalji znati nakon laboratorijskih nalaza koji ci biti poznati sredinom sljedeceg tjedna. Prema neslužbenim podacima, naftne mrlje su primijecene u rijeci Usori i u teslickom vodovodu, koji je obustavio isporuku vode. Direktor Komunalnog poduzeca “Rad” iz Teslica, Zoran Zelembabic, potvrdio je da je na podrucju te opcine prekinuta opskrba vodom iz gradskog vodovoda nakon pojave manje naftne mrlje u rijeci Usori. Naftna mrlja primijecena je\nu petak navecer, nakon cega je javnost obaviještena da voda iz gradskog vodovoda nije za pice sve dok se ne izvrše potrebne analize. U poduzecu “Rad”, koje je zaduženo za proizvodnju vode, kažu da su preuzeli sve potrebne mjere i da je naftna mrlja na vrijeme otkrivena te nije ušla u sustav vodoopskrbe. Postoji mogucnost, najavili su, da se krene s distribucijom tehnicke vode samo za higijenske potrebe stanovništva.\nIz stožera Civilne zaštite u Teslicu naveli su da ce biti organizirana dostava pitke vode kako bi gradjanima olakšali opskrbu vodom za predstojece dane.\n← Slucajno otkrice na platou Podveležja – Pronadjen fosil ribe\nDozvole za ribolovce →


Crnogorsko ostrvo među devet najlepših plaža Evrope - Naši u svetu\nObjavljeno 19/05/21 u 11:30\nBudva je još jednom pronašla svoje mjesto među globalno poznatim destinacijama. Ovoga puta dospela je na listu “Devet najlepših plaža Evrope koje treba posetiti ovog leta”, prestižnog časopisa Forbs.\nMalo ostrvo Sveti Nikola, u Budvi, na listi je najlepših ostrva Evrope zahvaljujući glasovima koje je osvojilo u konkurenciji za “Najbolju destinaciju Evrope”. Ostrvo Sveti Nikola, koje se nalazi prekoputa prelepe Budve, dom je nesvakidašnjih plaža, koje obilaze i jeleni iz ostrvske šume”, navodi se u časopisu.\nA post shared by Slavic family-Славянская семья (@slavic_world_official)\nKompanija “Aman”, koja upravlja elitnim crnogorskim hotelskim kompleksom, grad-hotelom “Sveti Stefan” i Vilom Miločer, neće ovog leta otvarati svoje objekte, a radnici su upućeni na odmor, pišu Vijesti.\nA post shared by Montenegro Luxury Association (@montenegroluxuryassociation)\nBudvaCena GoraOstrvo Sveti NikolaSveti Stefan\nRampa za italijansku antikovid vakcinu! Bez obrazloženja odluke ali i bez honorara za dobrovoljce\nNovak Đoković posetio Crnu Goru: Bio na Svetom Stefanu, za to je imao poseban razlog\nNiz manifestacija za Stevanjdan u Republici Srpskoj


Uhapšen Horhe Masvidal\nPolicija SAD je podigla optužbu protiv UFC borca Horhea Masvidala zbog nanošenja tjelesnih povreda Kolbiju Kovingtonu, poslije navodne svađe u restoranu u Majamiju.\nIncident se navodno dogodio u ponedjeljak uveče, a u policijskom izveštaju navodi se da je 37-godišnji Masvidal Kovingtona “udario dvaput zatvorenom šakom u lice”. Nedavno, u okviru UFC priredbe 5. marta, Kovington je na poene dobio bivšeg prijatelja Masvidala.\nPoslije te borbe Kovington u profesionalnim MMA mečevima ima skor od 17 pobjeda (4 KO, 4 sabmišna) i 3 poraza. Zanimljivo je da su Kovington i Masvidal učestvovali u četiri od posljednjih pet borbi za titulu velter kategorije – obojicu ih je po dvaput pobijedio šampion Kamaru Usman.\nMasvidal i Kovington nekada su bili i sparing partneri, ali su se potom posvađali.\nPrethodni članakErmin Ombaša za MeridianSportBH: “Iako smo bili desetkovani, pokazali smo snagu i karakter”\nNaredni članakVlasnik Mančester sitija kupio još jedan evropski klub